Ehdotus EUROOPAN PARLAMENTIN JA NEUVOSTON PÄÄTÖS unionin osallistumisesta useiden jäsenvaltioiden yhteiseen, tutkimus- ja kehitystyötä tekevien pk-yritysten tukemiseen tähtäävään tutkimus- ja kehitysohjelmaan /* COM/2013/0493 final - 2013/0232 (COD) */





PERUSTELUT 1. EHDOTUKSEN TAUSTA 1.1. Ehdotuksen tavoitteet Tämä ehdotus koskee Euroopan unionin osallistumista Euroopan unionin toiminnasta tehdyn sopimuksen (SEUT) 185 artiklan perusteella usean jäsenvaltion toteuttamaan Eurostars 2 ‑yhteisohjelmaan, jäljempänä ’Eurostars 2 ‑ohjelma’, joka on jatkoa Eurostars-yhteisohjelmalle. Eurostars 2 ‑ohjelman yleiset tavoitteet ovat: · edistää tutkimusta tekevien pienten ja keskisuurten yritysten, jäljempänä ’pk-yritykset[1],[2], markkinasuuntautunutta ylikansallista tutkimustoimintaa kaikilla aloilla uusien tai parannettujen tuotteiden, prosessien ja palveluiden tuomiseksi markkinoille erityisesti yrityksissä, joilla ei ole aiempaa kokemusta ylikansallisesta tutkimuksesta; · edistää eurooppalaisen tutkimusalueen (ERA) toteutumista ja kehittää tutkimusta tekevien eurooppalaisten pk-yritysten julkisen rahoituksen saatavuutta, tehokkuutta ja vaikuttavuutta koordinoimalla, yhdenmukaistamalla ja synkronoimalla kansallisia rahoitusmekanismeja. Tutkimusta tekevien pk-yritysten kilpailukyky paranee, mikä edistää aktiivisesti Euroopan talouskasvua ja työpaikkojen luomista Eurooppa 2020 ‑tavoitteiden saavuttamiseksi. 1.2. Ehdotuksen perusteet Pk-yritykset muodostavat Euroopan talouden selkärangan ja voivat edistää merkittävällä tavalla kasvua ja työpaikkojen luomista Euroopan unionissa. EU:n alueella on noin 20,7 miljoonaa pk-yritystä, ja yli 98 prosenttia EU:n kaikista yrityksistä on pk-yrityksiä. Pk-yritykset tuottavat noin 58 prosenttia EU:n bruttoarvonlisäyksestä[3],[4] ja työllistävät yli 87 miljoonaa ihmistä (67 prosenttia kokonaistyöllisyydestä ja joillain keskeisillä aloilla jopa 80 prosenttia kaikista työpaikoista). Innovatiiviset tutkimusta tekevät pk-yritykset muodostavat Euroopan pk-yritysten joukossa hyvin dynaamisen ryhmän, joka voi edistää kasvua ja työpaikkojen luomista merkittävällä tavalla erityisesti, jos ne ovat mukana ylikansallisessa t&k-yhteistyössä. Riittävän yksityisen rahoituksen saaminen pk-yritysten t&k-toiminnalle on kuitenkin vaikeaa markkinoilla olevien useiden puutteiden vuoksi. Vain harvat käynnissä olevat kansalliset t&k-ohjelmat tukevat ylikansallista yhteistyötä ja niiden välinen synkronointi ja yhteentoimivuus on riittämätöntä. Lisäksi on syytä huomata, että vaikka innovatiivisille pk-yrityksille on suunnattu useita täydentäviä EU-aloitteita (esimerkiksi rahoitusvälineitä, kuten riskinjakorahoitusväline tai uusi pk-yrityksille kohdennettu väline), EU:n tasolla ei ole ohjelmaa, jolla tuettaisiin nimenomaan paljon tutkimusta tekevien pk-yritysten ylikansallista t&k-toimintaa. Vuonna 2008 32[5] Eureka-verkostoon[6] kuuluvaa Euroopan maata päätti hyväksyä Euroopan tasolla johdonmukaisen lähestymistavan tutkimus- ja kehitystyötä tekeviin pk-yrityksiin ja perusti Eurostars-yhteisohjelman. Eurostars-yhteisohjelman tavoitteena on tukea tutkimusta tekeviä pk-yrityksiä rahoittamalla yhteisesti niiden markkinasuuntautunutta ylikansallista tutkimusta etenemällä alhaalta ylöspäin ja tarjoamalla niille oikeudelliset ja organisatoriset puitteet. Euroopan parlamentin ja neuvoston 9. heinäkuuta 2008 tekemän päätöksen[7] nojalla Euroopan unioni osallistuu Eurostars-ohjelman rahoittamiseen SEUT-sopimuksen 185 artiklan (aiempi EY-sopimuksen 169 artikla) perusteella maksamalla rahoitusosuuden, joka on enintään kolmannes osallistuvien jäsenvaltioiden ja muiden osallistuvien maiden toteutuneista rahoitusosuuksista, kuitenkin enintään 100 miljoonaa euroa kaudella 2008–2013. Eurostars-ohjelma pannaan täytäntöön hyödyntämällä erityistä täytäntöönpanorakennetta, Eurekan sihteeristöä, jäljempänä ’ESE’, joka vastaa ohjelman toteuttamisesta, erityisesti ehdotuspyyntöjen organisoinnista, tukikelpoisuuskriteereiden, vertaisarviointien ja hankevalinnan tarkistamisesta sekä hankkeiden seurannasta ja unionin rahoitusosuuden kohdentamisesta. Eurostars-ohjelmasta[8] laadittiin vuonna 2010 väliarviointi, jonka toteutti riippumaton asiantuntijaryhmä[9]. Komissio vastasi arviointiin hyväksymällä huhtikuussa 2011 kertomuksen väliarvioinnista[10]. Kilpailukykyneuvosto suhtautui edellä mainituista asiakirjoista 31. toukokuuta 2011 antamissaan päätelmissä[11] myönteisesti työryhmän näkemykseen siitä, että Eurostars on Eurooppa 2020 -strategian tavoitteiden mukainen, täydentää seitsemännessä puiteohjelmassa pk-yrityksille tarjottuja mahdollisuuksia kansainväliseen yhteistyöhön ja on osoittautunut kohderyhmää kiinnostavaksi tavoittamalla menestyksellisesti t&k-toimintaa harjoittavat eurooppalaiset pk-yritykset. Kilpailukykyneuvosto pani myös tyytyväisenä merkille, että työryhmä suosittelee Eurostars-ohjelman jatkamista vuoden 2013 jälkeen, ja aikoo tarkastella ohjelman jatkamista, kun tutkimuksen ja innovoinnin yhteisen strategiakehyksen tulevaa rahoitusta pohditaan yleisesti. Neuvosto esitti lisäksi useita suosituksia ohjelman kehittämiseksi tulevaisuudessa; se muun muassa suositteli, että osallistuvien maiden ja Euroopan unionin tulisi pyrkiä edelleen antamaan riittävää rahoitusta, jotta mahdollisimman suuri osa Eurostars-kriteerit täyttävistä paremmuusjärjestyksessä korkealla olevista hankkeista voitaisiin rahoittaa; että täytäntöönpanoprosesseja ja rahoitussääntöjä on edelleen yksinkertaistettava ja yhdenmukaistettava kansallisella tasolla Eurostars-ohjelman tehostamiseksi ja sen toimivuuden lisäämiseksi; ja että arviointien laatua olisi parannettava edelleen ja pyrittävä lyhyisiin sopimuksentekoaikoihin. Eurekan ministerikonferenssissa Budapestissa hyväksyttiin 22. kesäkuuta 2012 asiakirja (ns. Budapestin asiakirja), jossa Eureka-maat ilmaisevat kiinnostuksensa Eurostars-ohjelman jatkuvuuden tukemiseen. Budapestin asiakirjassa luodaan yhteinen visio Eurostars 2 ‑ohjelmasta ja perusta edellä mainittujen väliarvioinnin suositusten toteuttamiselle. Tammikuussa 2013 epävirallinen taloudellinen sitoumus, jonka valtaosa Eurostars-maista oli tehnyt kaudelle 2014–2020, oli lähes kolme kertaa suurempi kuin maiden sitoumukset Eurostars-ohjelmaan. Budapestin asiakirjassa EU:ta kehotetaan osallistumaan Eurostars 2 ‑ohjelmaan. Komission Horisontti 2020 ‑puiteohjelmaa koskevan ehdotuksen[12] erityistavoitteeseen ”Innovointi pk-yrityksissä” sisältyy tutkimusta paljon tekeville pk-yrityksille kohdistettuja toimia, joilla tuetaan yhdessä jäsenvaltioiden kanssa toteutettavaa Eurostars-ohjelman seuraavaa vaihetta; toteutusta on mukautettu väliarvioinnissa esitettyjen havaintojen perusteella. Tämä on ainoa Horisontti 2020 ‑puiteohjelmaan kuuluva ohjelma, joka on erityisesti kohdennettu tutkimusta tekeville pk-yrityksille, on avoin kaikille tutkimuksen ja kehityksen aloille ja lisäksi auttaa edistämään kansallisten tutkimusohjelmien integroitumista ja sitä kautta eurooppalaisen tutkimusalueen toteutumista. Alhaalta ylöspäin suuntautuvan lähestymistapansa ja liiketoimintalähtöisen suunnitelmansa ansiosta Eurostars 2 ‑ohjelmalla on vahva paikka puiteohjelman ”Teollisuuden johtoasema” ‑osassa ja se edistää huomattavasti kyseisen osan tavoitteiden toteutumista tukemalla hankkeita, joilla on suoraa merkitystä useille johtaville ja mahdollistaville teollisuusteknologioille, ja auttaa paljon tutkimusta tekeviä innovatiivisia pk-yrityksiä kasvamaan johtaviksi kansainvälisiksi yrityksiksi. 2. KUULEMISTEN JA VAIKUTUSTEN ARVIOINNIN TULOKSET 2.1. Eurostars-yhteisohjelman tulevaisuutta koskevat kuulemiset Kuluneiden kolmen vuoden aikana on pidetty lukuisia Eurostars-ohjelmaa ja sen tulevaa kehittämistä koskevia kuulemisia. Kaikkia sisäisiä ja ulkoisia sidosryhmiä on kuultu. Kuulemisissa on esitetty huomautuksia muun muassa tärkeimpien ongelmien ja esteiden tunnistamisesta, toissijaisuusperiaatteeseen liittyvistä ongelmista sekä mahdollisista tulevista vaihtoehdoista ja niiden vaikutuksista. Pk-yritysten tukitoimenpiteistä ja SEUT-sopimuksen 185 artiklan käyttämisestä järjestettiin avoin julkinen kuuleminen EU:n tutkimus- ja innovointirahoituksen yhteisiä strategisia puitteita käsittelevää vihreää kirjaa (Euroopan komissio, helmi-toukokuu 2011) koskevien julkisten kuulemisten yhteydessä. Vihreään kirjaan laadittiin 849 kannanottoa, joista 70 kannanotossa mainittiin Eurostars-ohjelma tai käsiteltiin sitä. Yli 80 prosenttia vastanneista tahoista suhtautui ohjelmaan myönteisesti. Kriittisissä kommenteissa (10 prosenttia) käsiteltiin pääasiassa synkronointiin liittyviä ongelmia. Muut huomautukset koskivat jäsenvaltioiden sitoumusten ajoittaista laiminlyömistä, rahoitussääntöjen yhdenmukaistamista, budjettitasoa ja sopimuksen tekoon kuluvaa aikaa. Vihreää kirjaa koskevan kuulemisen jälkeen Brysselissä järjestettiin kaksi avointa työpajaa innovoinnista pk-yrityksissä[13]. Työpajat keräsivät 160 osallistujaa, joihin kuului sekä tutkimuksen ja innovoinnin että pk-yritysten asiantuntijoita; edustettuina olivat eurooppalaiset ja kansalliset pk-yritysten ja teollisuuden alojen liitot, jäsenvaltiot, kansalliset viranomaiset ja pk-yritysten kansalliset yhteyspisteet. Työpajoissa käytyjen keskustelujen perusteella Eurostars 2 ‑ohjelman tulevaisuudesta tehtiin kaksi päätelmää. Ensinnäkin Eurostars 2 ‑ohjelman kohderyhmän pitäisi jatkossakin olla sama (tutkimusta tekevät pk-yritykset). Toiseksi työpajojen osallistujat eivät kannattaneet Eurostars-ohjelman laajentamista sellaisiin pk-yrityksiin, jotka eivät tee tutkimusta, sillä muita pk-yrityksiä tukevien kansallisten ohjelmien (kuten pk-yrityksiä hyödyttävä tutkimus) lukumäärä ja koko ei riittänyt luomaan tarvittavaa kriittistä massaa yhteisohjelman perustamiseksi SEUT-sopimuksen 185 artiklan perusteella. Riippumattoman asiantuntijaryhmän vuonna 2010 tekemän väliarvioinnin yhteydessä kuultiin myös Eurostars-ohjelmasta rahoitettujen hankkeiden potentiaalisia ja tosiasiallisia lopullisia edunsaajia (pk-yrityksiä ja tutkimuslaitoksia) ja muita sidosryhmiä[14]. Ryhmä suositteli jatkamaan ohjelmaa edellyttäen kuitenkin, että kertomuksessa esitetyt parannukset toteutetaan. Komissio keskusteli EU-tuen jatkamisesta Eurostars-ohjelmalle vuonna 2012 pidetyssä vaikutustenarvioinnin ohjausryhmän tapaamisessa, johon osallistui komission eri osastojen edustajia. Ohjausryhmä osallistui tähän ehdotukseen liitetyn vaikutustenarviointiraportin suunnitteluun ja sitä koskevan kehityssuunnitelman laatimiseen kiinnittäen erityistä huomiota tavoitteen kuvaukseen ja Eurostars-yhteisohjelman merkitykseen muiden EU:n politiikkojen kannalta. 2.2. Toimintavaihtoehdot Vaikutustenarviointiraportti sisälsi seuraavat toimintavaihtoehdot: Vaihtoehto 1 — Jatketaan entiseen malliin ‑vaihtoehto (peruslähtökohta) Tämä vaihtoehto tarkoittaa käynnissä olevan Eurostars-yhteisohjelman jatkamista seuraavalla ohjelmakaudella (2014–2020) sen nykymuodossa ja noudattaen nykyisiä järjestelyjä ja nykyistä yleistä talousarviota. EU:n osallistumistapa ja rahoitusosuus olisi sama kuin Eurostars 1 ‑ohjelmassa (seitsemännessä puiteohjelmassa EU:n rahoitusosuus on enintään 100 miljoonaa euroa). Tämä vaihtoehto on tarkastelun lähtökohta. Vaihtoehto 2 — Nollavaihtoehto (EU ei osallistu Eurostars 2 ‑ohjelmaan) Tässä vaihtoehdossa EU:n osallistuminen ja rahoitus Eurostars-ohjelmaan lopetettaisiin kuluvan rahoituskauden päätyttyä (vuoden 2013 loppuun mennessä). Jäsenvaltiot joutuisivat päättämään, jatkavatko ne Eurostars-ohjelmaa ja missä määrin ne vievät eteenpäin tieteellistä, johdollista ja taloudellista yhdentymistä. Vaihtoehto 3 — Tiiviimmän kumppanuuden vaihtoehto Tiiviimmän kumppanuuden vaihtoehto tarkoittaa, että käynnissä olevaa Eurostars-yhteisohjelmaa jatkettaisiin seuraavalla ohjelmakaudella SEUT-sopimuksen 185 artiklan mukaisena aloitteena parannetussa muodossa, joka perustuisi väliarviointikertomuksessa esitettyjen suositusten täysimääräiseen täytäntöönpanoon sekä yhdentymisen tiivistämiseen ja kattavuuden laajentamiseen. Komission osastojen voimakkaasta suosituksesta Eurekan jäsenmaat ovat sopineet toteuttavansa Eurostars 2 ‑ohjelmassa erityistoimenpiteitä, jotka lyhentävät sopimuksen tekemiseen kuluvaa aikaa, lisäävät sääntöjen ja prosessien standardisointia, selkiyttävät hallintoa sekä synkronoivat ja yhdentävät rahoitusta. Ohjelman kehittämiseksi ja lukuisten kasvupotentiaalia omaavien, paljon tutkimusta tekevien pk-yritysten tukemiseksi jäsenvaltiot sopivat lisäävänsä ohjelman rahoitusta huomattavasti. Tämä vastaa pk-yritysten tarpeeseen, joka on kasvanut ohjelman alusta alkaen, ja kuvastaa Eurostars-kohderyhmän vastaanottokykyä. Tästä syystä sekä kannustinten ja tuen tarjoamiseksi edellä mainituille parannuksille EU:n rahoitusosuutta lisättäisiin vastaavasti. 2.3. Vaikutusten ennakkoarvioinnin tulokset Vaikutusten ennakkoarvioinnissa todettiin, että vaihtoehto 3 on suositeltava vaihtoehto, sillä se mahdollistaa tavoitteiden tuloksellisen saavuttamisen ja se on tehokas ja johdonmukainen kaikkien kriteereiden suhteen. Sidosryhmät ovat täysin tällä kannalla, sillä 99 prosenttia vastaajista, jotka osallistuivat marraskuussa 2012 kaikille korkean tason edustajille ja projektikoordinaattoreille lähetettyyn tutkimukseen (tutkimukseen vastasi 28 Eurekan korkean tason edustajaa ja/tai projektikoordinaattoria 22 Eureka-jäsenmaasta), piti uutta tiiviimmän kumppanuuden vaihtoehtoa erittäin sopivana ja katsoi sen voivan edistää t&k-toimintaa harjoittavien pk-yritysten kilpailukykyä. Vaikutustenarviointilautakunta arvioi ja hyväksyi vaikutustenarviointiraportin helmikuussa 2012. Lautakunta esitti lausunnossaan raporttiin parannuksia, jotka on otettu huomioon. Raportissa esitellään nyt tarkemmin erityisesti asian poliittinen asiayhteys, suhteet muihin EU:n aloitteisiin, jäljellä olevat ongelmat ja erityistoimenpiteet niiden ratkaisemiseksi sekä sidotaan ne paremmin vaihtoehtoihin. Tavoitteet tarkastettiin siten, että ne tarjoaisivat kestävän perustan Eurostars-ohjelman edistymisen mittaamiselle. Myös vaihtoehtojen tehokkuuden, vaikuttavuuden ja johdonmukaisuuden vertailua parannettiin ja sidosryhmien näkemysten esittelyä selkeytettiin. 3. EHDOTUKSEN OIKEUDELLINEN SISÄLTÖ 3.1. Oikeusperusta Eurostars 2 ‑ohjelmaa koskeva ehdotus perustuu SEUT-sopimuksen 185 artiklaan, jossa säädetään, että unioni voi määrätä Euroopan unionin osallistumisesta useiden jäsenvaltioiden käynnistämiin tutkimus- ja kehittämisohjelmiin sekä näiden ohjelmien täytäntöönpanojärjestelmiin. Horisontti 2020 ‑puiteohjelmaa koskevassa tiedonannossa[15] todetaan, että: ”[m]yös perustamissopimuksen 185 ja 187 artiklaan perustuvia kumppanuuskonsepteja jatketaan.” ”Horisontti 2020” ‑puiteohjelmasta annetun asetusehdotuksen[16] 20 artiklan 2 kohdan b alakohdassa luetellaan useita kriteerejä julkisen sektorin sisäisten kumppanuuksien tunnistamiseksi. Eurostars-ohjelma täyttää nämä kriteerit. Eurostars 2 ‑ohjelmaa koskevaan, kaikkien Eureka-maiden hyväksymään Budapestin asiakirjaan sisältyvät a) selkeä määritelmä tavoitteista, joihin pyritään Horisontti 2020 ‑puiteohjelman tavoitteiden mukaisesti, ja laajemmista unionin poliittisista tavoitteista, jotka on esitetty osiossa 1.1, (b) osallistuvien valtioiden taloudelliset sitoumukset, c) unionin tasolla toteutettujen toimien tuoma lisäarvo, joka on mainittu osiossa 3.2, sekä d) kansallisten ohjelmien kokonsa ja lukumääränsä perusteella muodostama kriittinen massa. 3.2. Toissijaisuus- ja suhteellisuusperiaate Toissijaisuusperiaatetta sovelletaan, koska ehdotus ei kuulu Euroopan unionin yksinomaiseen toimivaltaan. Toissijaisuusperiaate taataan sillä, että ehdotus perustuu SEUT-sopimuksen 185 artiklaan, joka käsittelee unionin osallistumista useiden jäsenvaltioiden käynnistämiin tutkimusohjelmiin; tämä varmistaa sen, että kaikki käytännön järjestelyt toteutetaan mikäli mahdollista kansallisella tasolla ja että samaan aikaan lähestymistapa yhteisohjelmaan säilyy unionin tasolla yhdenmukaisena. Jäsenvaltiot eivät pysty yksin riittävällä tavalla saavuttamaan ehdotuksen tavoitteita: tutkimusta tekeviä pk-yrityksiä tukevien kansallisten tutkimusohjelmien yhteentoimivuus ja yhteensopivuus on puutteellista, vain hyvin harvojen kansallisten ohjelmien vaiheita on synkronoitu ja vain harvoissa hyödynnetään yhteistä kansainvälistä vertaisarviointia. Eurostars 2 ‑ohjelma on suhteellisuusperiaatteen mukainen, koska jäsenvaltiot vastaavat itse täytäntöönpanosta ja kaikista käytännön järjestelyistä. EU ainoastaan tarjoaa kannustimia ohjelmien koordinoinnin kehittämiseen sekä sääntöjen ja määräysten yhdenmukaistamiseen, mikä on hyödyksi ylikansallisesta t&k-toiminnasta kiinnostuneille pk-yrityksille, sekä huolehtii ohjelmaa täydentävien Horisontti 2020 ‑puiteohjelman toimien yhteisvaikutusten toteutumisesta. Unionin toimet tuovat merkittävää lisäarvoa, sillä EU:n osallistuminen auttaa luomaan uuden oikeudellisen kehyksen, jossa EU:n rahoitus ja kansallinen rahoitus voidaan keskittää yhteiseen strategiaan, jolla edistetään tutkimusta tekevien pk-yritysten käynnistämiä ja johtamia ylikansallisia t&k-yhteistyöhankkeita. Kansallisten ohjelmien ja EU:n resurssien yhteen tuominen auttaa saavuttamaan kriittisen massan, jonka ansiosta voidaan paremmin vastata tutkimusta tekevien pk-yritysten kohtaamiin haasteisiin. Se ei olisi mahdollista Horisontti 2020 ‑puiteohjelman ja kansallisten ohjelmien olemassa olevia rakenteita käyttäen. EU:n osuuden on oltava kolmasosa 25 prosenttia osallistuvien valtioiden julkisesta kokonaisrahoituksesta. Erityisesti on huomattava se, että ehdotettu organisaatiorakenne pitää hallinnollisen taakan mahdollisimman pienenä, sillä valtaosan hallinnollisesta työstä tekevät kansalliset viranomaiset tätä tarkoitusta varten nimetyn yhteisen oikeudellisen rakenteen valvonnan ja vastuun alla. 3.3. Sääntelytavan valinta Ehdotettu väline on SEUT-sopimuksen 185 artiklaan perustuva Euroopan parlamentin ja neuvoston päätös. 3.4. Poikkeukset Horisontti 2020 ‑puiteohjelman osallistumissäännöistä Ehdotuksen mukaan useista artikloista olisi sallittua poiketa, nimittäin hakijoiden taloudellisten toimintaedellytysten tarkistamista koskevasta 14 artiklan 5 kohdasta, avustussopimuksia koskevasta 16 artiklan 1 kohdasta, toimen täytäntöönpanoa koskevasta 19 artiklan 1 ja 5–7 kohdasta ja toimen rahoitussääntöjä koskevasta 22–28 artiklasta. Poikkeusten perustana on vastuun jakaminen ESE:n ja kansallisten rahoitusviranomaisten välillä: ESE vastaa kansallisten rahoitusviranomaisten kautta lopullisille edunsaajille kanavoidun Euroopan unionin tuen vastaanottamisesta, jakamisesta ja seurannasta. Pääasiallisena syynä tähän on se, että pk-yritysten – Eurostars 2 ‑ohjelman kohderyhmän – on tietyissä tapauksissa helpompi tulla toimeen osallistuvan kansallisen rahoitusjärjestelmän hyvin tunnettujen sääntöjen kuin EU:n sääntöjen kanssa. Sen vuoksi kyseisten pk-yritysten osallistumista ylikansalliseen tutkimus- ja innovointitoimintaan rajoittavat hallinnolliset ja oikeudelliset esteet ovat vähäisemmät, jos sovelletaan kansallisia rahoitussääntöjä ja jos yhteisön rahoitus ja vastaava kansallinen julkinen tuki myönnetään samalla avustussopimuksella. Ehdotettu säädös käsittää takeet sen varmistamiseksi, että erityinen täytäntöönpanorakenne noudattaa yhdenvertaisen kohtelun ja avoimuuden periaatteita antaessaan rahoitustukea kolmansille osapuolille ja että unionin taloudelliset edut on suojattu. Lisäksi unionin ja erityisen täytäntöönpanorakenteen välillä tehtävällä sopimuksella annetaan tätä varten yksityiskohtaiset määräykset, joissa muun muassa painotetaan voimakkaasti kansallisten ohjelmasääntöjen nopeaa yhdenmukaistamista ja yhteensovittamista. 4. VAIKUTUKSET TALOUSARVIOON Tähän päätökseen liittyvässä rahoitusselvityksessä määritellään ohjeelliset vaikutukset talousarvioon. Unionin enimmäisrahoitusosuus, mukaan lukien EFTA-määrärahat, Eurostars 2 ‑ohjelmaan on 287 miljoonaa euroa käypinä hintoina Horisontti 2020 ‑puiteohjelman keston aikana. Rahoitusosuudet maksetaan osan 2 ”Teollisuuden johtoasema” seuraavasta tavoitteesta[17]: · Innovointi pk-yrityksissä Päätöksen säännöksillä sekä komission ja erityisen täytäntöönpanorakenteen välisen valtuutussopimuksen määräyksillä on taattava, että EU:n taloudelliset edut on suojattu. Tähän päätökseen liittyvässä rahoitusselvityksessä määritellään ohjeelliset vaikutukset talousarvioon. 5. VALINNAINEN SISÄLTÖ 5.1. Yksinkertaistus Ehdotus yksinkertaistaa viranomaisten (EU:n tai jäsenvaltioiden) sekä yksityisten osapuolten hallintomenettelyjä. Erityisesti uuden yhteisohjelman tutkimusrahoituksen edunsaajat hyötyvät yhdistetystä sopimus- ja maksujärjestelmästä, jossa noudatetaan tuttuja kansallisia sääntöjä ja joka ei edellytä erillistä raportointia unionin rahoitusosuuden käytöstä. EU on suoraan tekemisissä Eurostars 2 ‑ohjelman erityisen täytäntöönpanorakenteen kanssa, joka vastaa EU:n rahoitusosuuden jakamisesta ja seurannasta sekä sen käytön raportoinnista. 5.2. Uudelleentarkastelu-, tarkistus- tai raukeamislauseke Ehdotus sisältää uudelleentarkastelulausekkeen välivaiheen uudelleentarkastelun suorittamiseksi kolmen vuoden kuluttua. Kokonaiskesto on enintään seitsemän vuotta. 5.3. Euroopan talousalue Ehdotettu säädös koskee ETA-aluetta ja siksi se pitäisi ulottaa koskemaan Euroopan talousaluetta. 2013/0232 (COD) Ehdotus EUROOPAN PARLAMENTIN JA NEUVOSTON PÄÄTÖS unionin osallistumisesta useiden jäsenvaltioiden yhteiseen, tutkimus- ja kehitystyötä tekevien pk-yritysten tukemiseen tähtäävään tutkimus- ja kehitysohjelmaan (ETA:n kannalta merkityksellinen teksti) EUROOPAN PARLAMENTTI JA EUROOPAN UNIONIN NEUVOSTO, jotka ottavat huomioon Euroopan unionin toiminnasta tehdyn sopimuksen ja erityisesti sen 185 artiklan ja 188 artiklan toisen kohdan, ottavat huomioon Euroopan komission ehdotuksen, sen jälkeen kun esitys lainsäätämisjärjestyksessä hyväksyttäväksi säädökseksi on toimitettu kansallisille parlamenteille, ottavat huomioon Euroopan talous- ja sosiaalikomitean lausunnon[18], noudattavat tavallista lainsäätämisjärjestystä, sekä katsovat seuraavaa: (1) Tiedonannossaan Eurooppa 2020 – Älykkään, kestävän ja osallistavan kasvun strategia[19] komissio korostaa suotuisien olosuhteiden kehittämisen tarvetta, jotta voidaan investoida osaamiseen ja innovointiin älykkään, kestävän ja osallistavan kasvun saavuttamiseksi unionissa. Sekä Euroopan parlamentti että neuvosto ovat hyväksyneet strategian. (2) Tutkimuksen ja innovoinnin puiteohjelman Horisontti 2020 (2014–2020), joka on perustettu … 2013 annetulla Euroopan parlamentin ja neuvoston asetuksella (EU) N:o …/2013[20], jäljempänä ’Horisontti 2020 ‑puiteohjelma’, tavoitteena on vahvistaa tutkimuksen ja innovoinnin vaikutusta edistämällä julkisen sektorin sisäisiä kumppanuuksia mukaan lukien unionin osallistuminen useiden jäsenvaltioiden käynnistämiin ohjelmiin sopimuksen 185 artiklan mukaisesti. (3) Yhteisön osallistumisesta useiden jäsenvaltioiden käynnistämään tutkimus- ja kehitystyötä tekevien pienten ja keskisuurten yritysten tukemiseen tähtäävään tutkimus- ja kehitysohjelmaan 9 päivänä heinäkuuta 2008 tehdyllä Euroopan parlamentin ja neuvoston päätöksellä N:o 743/2008/EY[21] yhteisö päätti myöntää rahoitusosuuden Eurostars-ohjelmalle, joka on kaikkien jäsenvaltioiden ja viiden muun osallistuvan valtion käynnistämä yhteisohjelma osana teollisuuden tutkimustoiminnan yhteistyön edistämiseksi vuonna 1985 perustettua hallitustenvälistä Eureka-aloitetta. (4) Komissio välitti Euroopan parlamentille ja neuvostolle huhtikuussa 2012 kertomuksen Eurostars-yhteisohjelman väliarvioinnista[22], jonka toteutti riippumaton asiantuntijaryhmä kaksi vuotta ohjelman käynnistymisen jälkeen. Työryhmän yleisenä mielipiteenä oli, että Eurostars-ohjelma täyttää tavoitteensa, että se tuo lisäarvoa eurooppalaisille tutkimusta tekeville pienille ja keskisuurille yrityksille, jäljempänä ’pk-yritykset’, ja että sitä pitäisi jatkaa vuoden 2013 jälkeen. Työryhmä esitti useita suosituksia ohjelman kehittämiseksi, erityisesti integroimalla sitä edelleen kansallisiin ohjelmiin ja parantamalla sen toimintakykyä sopimusten tekemiseen kuluvan ajan lyhentämiseksi ja menettelyjen avoimuuden lisäämiseksi. (5) Ohjelmaan olisi sovellettava mikroyritysten sekä pienten ja keskisuurten yritysten määritelmästä 6 päivänä toukokuuta 2003 annetussa komission suosituksessa 2003/361/EY[23] esitettyä pk-yritysten määritelmää. (6) Tutkimuksen ja innovoinnin puiteohjelman Horisontti 2020 (2014–2020) täytäntöönpanoa koskevasta erityisohjelmasta … 2013 annetun neuvoston päätöksen 2013/…/EU[24] perusteella tukea voidaan myöntää toimelle, joka rakentuu Eurostars-yhteisohjelman varaan ja suuntaa sitä väliarvioinnissa esitettyyn suuntaan. (7) Eurostars 2 ‑ohjelmalla, joka noudattaa Eurooppa 2020 ‑strategiaa, läheistä ”Innovaatiounioni”-lippulaivahanketta[25] ja ”Huippuosaamista ja kasvua edistävää eurooppalaisen tutkimusalueen tiiviimpää kumppanuutta”[26], pyritään tukemaan tutkimusta tekeviä pk-yrityksiä yhteisrahoittamalla niiden markkinasuuntautuneita tutkimushankkeita alasta riippumatta. Sellaisenaan ja yhdessä ”Johtava ja mahdollistava tekniikka” ‑tavoitteeseen kuuluvien toimien kanssa se edistää Horisontti 2020 –puiteohjelman ”Teollisuuden johtoasema” –osassa asetettuja tavoitteita nopeuttamalla tulevaisuuden yrityksiä tukevien teknologioiden ja innovaatioiden kehittämistä sekä auttamalla innovatiivisia eurooppalaisia pk-yrityksiä kasvamaan johtaviksi kansainvälisiksi yrityksiksi. Osana aiempaan Eurostars-ohjelmaan tehtäviä parannuksia Eurostars 2 ‑ohjelmassa olisi pyrittävä lyhentämään avustusten myöntämiseen kuluvaa aikaa, lisäämään integraatiota sekä tekemään hallinnosta yksinkertaisempaa, avoimempaa ja tehokkaampaa tutkimusta tekevien pk-yritysten parhaaksi. (8) Budapestissa 22 päivänä kesäkuuta 2012 pidetyssä Eurekan ministerikonferenssissa hyväksyttiin strateginen visio Eurostars 2 ‑ohjelmasta, jäljempänä ’Budapestin asiakirja’. Ministerit sitoutuivat tukemaan Eurostars-yhteisohjelman jatkumista sen vuonna 2013 tapahtuvan päättymisen jälkeen Horisontti 2020 ‑puiteohjelman keston ajan. Tämä edellyttää tiiviimpää kumppanuutta Eurostars-yhteisohjelman väliarvioinnin suositusten toteuttamiseksi. Budapestin asiakirjassa asetetaan Eurostars 2 ‑ohjelmalle kaksi päätavoitetta. Niistä ensimmäinen on rakennepainotteinen tavoite, jolla syvennetään kansallisten tutkimusohjelmien synkronointia ja yhteensovittamista rahoituksen alalla – tärkeä edellytys jäsenvaltioiden kehittämän eurooppalaisen tutkimusalueen toteutumiselle –, ja toinen on sisältöpainotteinen tavoite, jolla tuetaan tutkimusta tekevien pk-yritysten osallistumista ylikansallisiin tutkimus- ja innovointihankkeisiin. Budapestin asiakirjassa kehotetaan unionia osallistumaan ohjelmaan. (9) Osallistuvat valtiot aikovat edistää Eurostars 2 ‑ohjelman toteuttamista Eurostars 2 ‑ohjelman toimintakauden aikana (2014–2024). (10) Eurostars 2 ‑ohjelmaan Horisontti 2020 ‑puiteohjelman keston aikana kohdennettavalle unionin rahoitusosuudelle olisi asetettava enimmäismäärä. Unionin rahoitusosuuden on oltava sen puitteissa kolmasosa osallistuvien valtioiden rahoitusosuudesta, jotta varmistetaan kriittinen massa rahoitusta ansaitsevien hankkeiden kysynnän tyydyttämiseksi, jotta vipuvaikutus olisi suuri ja jotta osallistuvien valtioiden kansalliset tutkimusohjelmat olisivat tiiviimmin integroituja. (11) Horisontti 2020 ‑puiteohjelman tavoitteiden mukaisesti kaikilla jäsenvaltioilla ja kaikilla Horisontti 2020 ‑puiteohjelmaan assosioituneilla mailla on oikeus osallistua Eurostars 2 ‑ohjelmaan. (12) Unionin rahoitusosuuden olisi oltava osallistuvien valtioiden virallisten sitoumusten mukainen Eurostars 2 ‑ohjelman täytäntöönpanon edistämiseksi ja kyseisten sitoumusten täyttämiseksi. Tämä tarkoittaa valittujen hankkeiden kaikkien osallistujien rahoittamista. Eurostars 2 ‑ohjelmaan liittyvä rahoitustuki olisi pääasiassa myönnettävä avustuksina hankkeille, jotka on valittu ohjelman puitteissa julkistettujen ehdotuspyyntöjen perusteella. Jotta Eurostars 2 ‑ohjelman tavoitteet täyttyisivät, osallistuvien valtioiden on tarjottava riittävä rahoitusosuus kunkin ehdotuspyynnön perusteella valitun kohtuullisen ehdotusmäärän rahoittamiseksi. (13) Eurostars 2 ‑ohjelman yhteinen toteutus edellyttää täytäntöönpanorakennetta. Osallistuvat maat ovat sopineet nimeävänsä Eurostars 2 ‑ohjelman täytäntöönpanorakenteeksi Eurekan sihteeristön, jäljempänä ’ESE’. ESE on kansainvälinen voittoa tavoittelematon järjestö, joka toimii Belgian lainsäädännön alaisuudessa ja joka on vuodesta 2008 lähtien vastannut Eurostars-ohjelman täytäntöönpanosta. ESE:n rooli ei rajoitu vain Eurostars-ohjelman täytäntöönpanoon, vaan se toimii samaan aikaan myös Eureka-aloitteen sihteeristönä ja sen oma hallinto on yhteydessä Eureka-hankkeiden hallinnointiin Eurostars-ohjelman ulkopuolella. Unioni, edustajanaan komissio, on Eureka-aloitteen perustajajäsen ja Eurekan sihteeristöliiton täysjäsen. (14) Eurostars 2 ‑ohjelman tavoitteiden saavuttamiseksi ESE:n olisi vastattava ehdotuspyyntöjen organisoinnista, tukikelpoisuuskriteerien tarkastamisesta, vertaisarvioinneista ja hankkeiden valinnasta ja seurannasta sekä unionin rahoitusosuuden kohdentamisesta. Ehdotusten arviointi olisi teetettävä ESE:n vastuulla keskitetysti riippumattomalla ulkopuolisella asiantuntijalla avoimen ehdotuspyynnön jälkeen. Hankkeiden paremmuusjärjestystä kuvaavan luettelon olisi oltava unionin rahoitusosuuden ja osallistuvien valtioiden rahoitusosuuksien jaon osalta osallistuvia valtioita sitova. (15) Yleisesti ottaen ohjelmaa pitäisi kehittää kohti yhä tiiviimpää kansallisten tutkimus- ja innovointiohjelmien yhteensovittamista ja synkronointia aidosti yhteiseksi ohjelmaksi, joka on synkronoitu tieteellisesti, hallinnollisesti ja taloudellisesti nykyistä paremmin. Tieteellistä integrointia on vahvistettava yhteisellä toimien määrittelyllä ja täytäntöönpanolla, ja sen avulla olisi varmistettava valittujen hankkeiden korkea laatu ja vaikuttavuus. Hallintoa integroimalla olisi varmistettava ohjelman toiminnallisen laadun ja vastuuvelvollisuuden jatkuva kehittyminen. Keskitetty yhteinen raportointijärjestelmä on luotava. Taloudellisen integroinnin vahvistamisen on perustuttava yleisesti ja vuosittain Eurostars 2 ‑ohjelmaan osallistuvilta valtioilta tulevaan riittävään rahoitukseen ja tiiviiseen kansalliseen synkronointiin. Tämä olisi toteutettava yhdenmukaistamalla asteittain kansallisia rahoitussääntöjä. (16) Unionin rahoitusosuutta olisi hallinnoitava noudattaen moitteettoman taloudenhoidon periaatteita sekä talousarvion välillistä toteuttamista koskevia sääntöjä, joista on säädetty unionin yleiseen talousarvioon sovellettavista varainhoitosäännöistä 25 päivänä lokakuuta 2012 annetussa Euroopan parlamentin ja neuvoston asetuksessa (EU, Euratom) N:o 966/2012[27] sekä asetuksen (EU, Euratom) N:o 966/2012 soveltamissäännöistä 29 päivänä lokakuuta 2012 annetussa komission delegoidussa asetuksessa (EU) N:o 1268/2012[28]. (17) Unionin taloudellisten etujen suojaamiseksi komissiolla olisi oltava oikeus pienentää unionin rahoitusosuutta, lykätä sen maksamista tai lopettaa se kokonaan, jos Eurostars 2 ‑ohjelmaa toteutetaan epäasianmukaisesti, puutteellisesti tai aikataulusta myöhässä tai jos osallistuvat valtiot eivät osallistu Eurostars 2 ‑ohjelman rahoittamiseen tai osallistuvat siihen puutteellisesti tai aikataulusta myöhässä. Näistä oikeuksista olisi määrättävä unionin ja ESE:n välillä tehtävässä valtuutussopimuksessa. (18) Eurostars 2 ‑ohjelmasta rahoitettuihin välillisiin toimiin osallistumista säännellään tutkimuksen ja innovoinnin puiteohjelman Horisontti 2020 (2014–2020) osallistumista ja tulosten levittämistä koskevista säännöistä … 2013 annetulla Euroopan parlamentin ja neuvoston asetuksella (EU) N:o …/2013[29]. Eurostars 2 ‑ohjelman erityisten toiminnallisten tarpeiden vuoksi on kuitenkin tarpeen sallia poikkeuksia tästä asetuksesta kyseisen asetuksen 1 artiklan 3 kohdan mukaisesti [Horisontti 2020 ‑puiteohjelman osallistumista ja tulosten levittämistä koskevat säännöt]. (19) Lähinnä kansallisiin rahoituskanaviin tottuneiden pk-yritysten, jotka muutoin tekisivät tutkimustyötä vain omien kansallisten rajojensa sisällä, osallistumisen helpottamiseksi Eurostars 2 ‑ohjelman rahoitus olisi tarjottava kansallisten ohjelmien tuttuja sääntöjä noudattaen ja pantava täytäntöön kansallisten viranomaisten suoraan hallinnoimalla rahoitussopimuksella, jossa yhdistyvät unionin rahoitus ja vastaava kansallinen rahoitus. Tästä syystä olisi tehtävä poikkeukset asetuksen (EU) N:o … [Horisontti 2020 ‑puiteohjelman osallistumista ja tulosten levittämistä koskevat säännöt] 14 artiklan 5 kohdan sekä 16 artiklan 1 kohdan, 19 artiklan [1 ja 5–7 kohdan], 22–28 artiklan osalta. (20) Eurostars 2 –ohjelmassa edellytetyt unionin rahoituksen edunsaajia koskevat tarkastukset olisi suoritettava … 2013 annetun Euroopan parlamentin ja neuvoston asetuksen (EU) N:o …/2013 [Horisontti 2020 ‑puiteohjelma] mukaisesti. (21) Unionin taloudelliset edut olisi suojattava koko menojakson ajan oikeasuhteisilla toimenpiteillä, muun muassa sääntöjenvastaisuuksien ehkäisemisellä, havaitsemisella ja tutkimisella, menetettyjen, aiheettomasti maksettujen tai virheellisesti käytettyjen varojen takaisinperinnällä ja tarvittaessa hallinnollisilla ja taloudellisilla seuraamuksilla asetuksen (EU, Euratom) N:o 966/2012 mukaisesti. (22) Komission olisi toteutettava väliarviointi, jossa tarkastellaan erityisesti Eurostars 2 ‑ohjelman laatua ja tehokkuutta sekä asetettujen tavoitteiden saavuttamista, ja loppuarviointi sekä laadittava arvioinneista kertomus. (23) ESE:n ja osallistuvien valtioiden olisi toimitettava komissiolle kaikki sen pyytämät tiedot sisällytettäviksi Eurostars 2 ‑ohjelman arviointikertomuksiin. (24) Koska jäsenvaltiot eivät voi yksinään toteuttaa riittävällä tavalla tämän päätöksen tavoitteita, toisin sanoen tukea tutkimusta paljon tekevien pk-yritysten ylikansallista tutkimustoimintaa ja edistää kansallisten tutkimusrahoitusohjelmien integraatiota, yhteensovittamista ja synkronointia, ylikansallisen ulottuvuuden puuttumisen sekä kansallisten ohjelmien täydentävyyden ja yhteentoimivuuden puuttumisen vuoksi ja koska tavoitteet näin ollen voidaan toimien laajuuden ja vaikutuksen osalta saavuttaa paremmin unionin tasolla, unioni voi toteuttaa toimenpiteitä Euroopan unionista tehdyn sopimuksen 5 artiklassa vahvistetun toissijaisuusperiaatteen mukaisesti. Mainitussa artiklassa vahvistetun suhteellisuusperiaatteen mukaisesti tässä päätöksessä ei ylitetä sitä, mikä on tarpeen näiden tavoitteiden saavuttamiseksi, OVAT HYVÄKSYNEET TÄMÄN PÄÄTÖKSEN: 1 artikla Kohde Tässä päätöksessä vahvistetaan säännöt unionin osallistumiselle toiseen usean jäsenvaltion yhteisesti pk-yritysten tutkimustoiminnan tukemiseksi toteuttamaan tutkimus- ja kehittämisohjelmaan, jäljempänä ’Eurostars 2 ‑ohjelma’, sekä tämän osallistumisen ehdot. 2 artikla Määritelmät Tässä päätöksessä tarkoitetaan 1) ’pk-yrityksellä’ suosituksen 2003/361/EY 6 päivänä toukokuuta 2003 annetussa versiossa tarkoitettua pk-yritystä; 2) ’tutkimusta tekevällä pk-yrityksellä’ pk-yritystä, joka investoi vähintään 10 prosenttia liikevaihdostaan tutkimus- ja kehitystoimintaan tai kohdistaa vähintään 10 prosenttia kokoaikavastaavistaan tutkimus- ja kehitystoimintaan. 3 artikla Tavoitteet Eurostars 2 ‑ohjelman tavoitteet ovat seuraavat: 1) edistetään tutkimustoimintaa, joka täyttää seuraavat edellytykset: a) toiminta toteutetaan ylikansallisena yhteistyönä tutkimusta tekevien pk-yritysten toimesta tai niin, että siihen osallistuu myös innovaatioketjun muita toimijoita (esim. yliopistoja, tutkimusorganisaatioita), b) odotusten mukaan toiminnan tulokset tuodaan markkinoille kahden vuoden kuluessa toiminnan päättymisestä; 2) parannetaan pk-yritysten julkisen rahoituksen saatavuutta, tehokkuutta ja vaikuttavuutta Euroopassa koordinoimalla, yhdenmukaistamalla ja synkronoimalla osallistuvien valtioiden kansallisia rahoitusmekanismeja; 3) edistetään sellaisten pk-yritysten osallistumista, joilla ei ole aikaisempaa kokemusta ylikansallisesta tutkimuksesta. 4 artikla Eurostars 2 ‑ohjelmaan osallistuminen 1. Unioni osallistuu Eurostars 2 ‑ohjelmaan, jonka toteuttavat yhteisesti Belgia, Bulgaria, Tšekki, Tanska, Saksa, Viro, Irlanti, Kreikka, Espanja, Ranska, Kroatia, Italia, Kypros, Latvia, Liettua, Luxemburg, Unkari, Malta, Alankomaat, Itävalta, Puola, Portugali, Romania, Slovenia, Slovakia, Suomi, Ruotsi ja Yhdistynyt kuningaskunta sekä Islanti, Israel, Norja, Sveitsi ja Turkki, jäljempänä ’osallistuvat valtiot’, tässä päätöksessä vahvistettujen edellytysten mukaisesti. 2. Muut jäsenvaltiot tai muut asetuksella (EU) N:o …/2013 … perustettuun tutkimuksen ja innovoinnin puiteohjelmaan Horisontti 2020 (2014-2020), jäljempänä ’Horisontti 2020 ‑puiteohjelma’, assosioituneet maat voivat osallistua Eurostars 2 ‑ohjelmaan, mikäli maa täyttää tämän päätöksen 6 artiklan 1 kohdan c alakohdassa asetetut edellytykset. Jäsenvaltiot ja assosioituneet maat, jotka täyttävät tämän edellytyksen, katsotaan tässä päätöksessä tarkoitetuiksi osallistuviksi valtioiksi. 5 artikla Unionin rahoitusosuus 1. Unionin rahoitusosuus Eurostars 2 ‑ohjelmaan Eftan määrärahat mukaan luettuina on enintään 287 euroa[30]. Rahoitusosuus maksetaan unionin yleisen talousarvion määrärahoista, jotka on kohdennettu päätöksellä … /2013/EU perustetun Horisontti 2020 ‑puiteohjelman erityisohjelman sopiviin osiin asetuksen (EU, Euratom) N:o 966/2012 58 artiklan 1 kohdan c alakohdan vi alakohdan sekä 60 ja 61 artiklan nojalla. 2. Unionin rahoitusosuuden on oltava 1 kohdassa vahvistetun enimmäismäärän rajoissa kolmasosa 7 artiklan 1 kohdan a alakohdassa tarkotietusta osallistuvien valtioiden rahoitusosuudesta. Sen on katettava hallinnolliset ja operatiiviset kustannukset. 3. Eurostars 2 ‑ohjelman hallinnollisten kustannusten kattamiseen voidaan käyttää enintään 2 prosenttia unionin rahoitusosuudesta. Osallistuvat valtiot kattavat muut Eurostars 2 ‑ohjelman täytäntöönpanosta mahdollisesti aiheutuvat hallinnolliset kustannukset. 6 artikla Edellytykset unionin rahoitukselle 1. Unionin rahoitus edellyttää seuraavien ehtojen täyttymistä: a) osallistuvat valtiot osoittavat, että ne ovat perustaneet Eurostars 2 ‑ohjelman 3 artiklassa vahvistettujen tavoitteiden mukaisesti; b) osallistuvat valtiot tai niiden nimeämät organisaatiot nimeävät Eurekan sihteeristön AISBL, jäljempänä ’ESE’, Eurostars 2 ‑ohjelman täytäntöönpanosta sekä unionin rahoitusosuuden vastaanottamisesta, kohdentamisesta ja seurannasta vastaavaksi rakenteeksi; (c) jokainen osallistuva valtio sitoutuu osallistumaan Eurostars 2 ‑ohjelman rahoittamiseen; d) ESE osoittaa kykynsä panna Eurostars 2 ‑ohjelma täytäntöön, mukaan lukien kyky vastaanottaa ja kohdentaa unionin rahoitusosuus ja seurata sitä unionin talousarvion välillisen hallinnoinnin puitteissa asetuksen (EU, Euratom) N:o 966/2012 58, 60 ja 61 artiklan mukaisesti; e) Eurostars 2 ‑ohjelmalle luodaan hallintomalli liitteen II mukaisesti. 2. Eurostars 2 ‑ohjelman täytäntöönpanon aikana unionin rahoitus edellyttää myös seuraavien ehtojen täyttymistä: a) ESE panee täytäntöön 3 artiklassa vahvistetut Eurostars 2 ‑ohjelman tavoitteet ja liitteessä I vahvistetut toimet 8 artiklassa tarkoitettujen osallistumista ja tulosten levittämistä koskevien sääntöjen mukaisesti; b) asianmukaista ja tehokasta hallintomallia pidetään yllä liitteen II mukaisesti; c) ESE noudattaa raportointivaatimuksia, jotka on vahvistettu asetuksen (EU, Euratom) N:o 966/2012 60 artiklan 5 kohdassa; d) osallistuvat valtiot maksavat tosiasiallisesti rahoitusosuuden kaikille Eurostars 2 ‑ohjelman yhteydessä julkaistujen ehdotuspyyntöjen perusteella rahoitettaviksi valittujen Eurostars 2 ‑hankkeiden osallistujille, 1 kohdan c alakohdassa tarkoitettujen sitoumusten täyttämiseksi; e) kansallisista talousarvioista tuleva rahoitus ja unionin rahoitusosuus jaetaan Eurostars 2 ‑hankkeille hankkeiden paremmuusjärjestysluettelon mukaisesti; f) tieteellisen, hallinnollisen ja taloudellisen integraation selvä edistyminen osoitetaan asettamalla Eurostars 2 ‑ohjelman täytäntöönpanon operationaalisille tuloksille vähimmäistavoitteita ja välitavoitteita. 7 artikla Osallistuvien valtioiden rahoitusosuus 1. Osallistuvien valtioiden rahoitusosuus koostuu seuraavista rahoitusosuuksista: a) valittujen Eurostars 2 ‑hankkeiden yhteisrahoituksesta pääasiassa avustusten muodossa; b) rahoitusosuus niitä Eurostars 2 ‑ohjelman hallinnollisia kustannuksia varten, joita unionin rahoitusosuus ei kata 5 artiklan 3 kohdassa tarkoitetulla tavalla. 2. Kukin osallistuva valtio nimeää kansallisen rahoituselimen hallinnoimaan Eurostars 2 ‑ohjelman kansallisille osallistujille myönnettyä rahoitustukea 8 artiklan mukaisesti. 8 artikla Osallistumista ja tulosten levittämistä koskevat säännöt 1. Asetuksen (EU) N:o … [Horisontti 2020 ‑puiteohjelman osallistumista ja tulosten levittämistä koskevat säännöt] soveltamista varten ESE katsotaan rahoituselimeksi. 2. Asetuksen (EU) N:o … [Horisontti 2020 ‑puiteohjelman osallistumista ja tulosten levittämistä koskevat säännöt] 14 artiklan 5 kohdasta poiketen ESE:n on tarkistettava kaikkien hakijoiden taloudellinen toimintakyky. 3. Asetuksen (EU) N:o … [Horisontti 2020 ‑puiteohjelman osallistumista ja tulosten levittämistä koskevat säännöt] 16 artiklan 1 kohdasta poiketen epäsuoran toimen edunsaajan kanssa tehtävän avustussopimuksen allekirjoittaa asianomainen kansallinen rahoituselin. 4. Asetuksen (EU) N:o … [Horisontti 2020 ‑puiteohjelman osallistumista ja tulosten levittämistä koskevat säännöt] 19 artiklan 1 ja 5–7 kohdasta ja 22–28 artiklasta poiketen kansallisten rahoituselinten hallinnoimiin avustuksiin sovelletaan osallistuvien kansallisten ohjelmien rahoitussääntöjä. 9 artikla Eurostars 2 ‑ohjelman täytäntöönpano 1. Eurostars 2 ‑ohjelman täytäntöönpano tapahtuu vuosittaisten työsuunnitelmien perusteella. 2. Eurostars 2 ‑ohjelma tarjoaa osallistujille taloudellista tukea pääasiassa avustusten muodossa ehdotuspyyntöjen perusteella. 10 artikla Unionin ja ESE:n väliset sopimukset 1. Asetuksen (EU, Euratom) N:o 966/2012 61 artiklan 1 kohdan mukaisesti tehdyn ESE:n etukäteisarvioinnin lopputuloksen ollessa myönteinen komissio tekee ESE:n kanssa unionin puolesta valtuutussopimuksen ja vuotuiset varojen siirtoa koskevat sopimukset. 2. Edellä 1 kohdassa tarkoitettu valtuutussopimus tehdään asetuksen (EU, Euratom) N:o 966/2012 58 artiklan 3 kohdan sekä 60 ja 61 artiklan ja delegoidun asetuksen (EU) N:o 1268/2012 40 artiklan mukaisesti. Sopimuksessa vahvistetaan lisäksi seuraavat seikat: a) ESE:a koskevat vaatimukset päätöksen (EU) N:o … [Horisontti 2020 ‑puiteohjelmaa koskeva erityisohjelma] liitteessä II vahvistettujen tulosindikaattoreiden osalta; b) ESE:n osuutta koskevat vaatimukset päätöksen (EU) N:o … [Horisontti 2020 ‑puiteohjelmaa koskeva erityisohjelma] liitteessä III mainitun seurannan osalta; c) ESE:n toimintaan liittyvät erityiset tulosindikaattorit; d) ESE:a koskevat vaatimukset hallinnollisia kustannuksia koskevien tietojen ja Eurostars 2 ‑ohjelman täytäntöönpanoa koskevien tarkkojen lukujen toimittamisen osalta; e) järjestelyt, jotka mahdollistavat tarpeellisten tietojen toimittamisen sen varmistamiseksi, että komissio voi täyttää tulosten levittämistä ja raportointia koskevat velvoitteensa; f) ESE:n velvoite allekirjoittaa ennen unionin rahoitusosuuden siirtämistä kansallisten rahoituselinten kanssa kahdenväliset sopimukset, joissa vahvistetaan Eurostars 2 ‑ohjelman täytäntöönpanon operationaalisia tuloksia koskevat vähimmäistavoitteet sekä välitavoitteet. 11 artikla Unionin rahoituksen lopettaminen, pienentäminen tai keskeyttäminen 1. Jos Eurostars 2 ‑ohjelmaa ei toteuteta tai sitä toteutetaan epäasianmukaisesti, puutteellisesti tai aikataulusta myöhässä, komissio voi lopettaa unionin rahoituksen, vähentää sitä samassa suhteessa tai keskeyttää sen toistaiseksi Eurostars 2 ‑ohjelman tosiasiallista täytäntöönpanoa vastaavasti. 2. Jos osallistuvat valtiot eivät osallistu Eurostars 2 ‑ohjelman rahoittamiseen tai osallistuvat siihen puutteellisesti tai aikataulusta myöhässä, komissio voi lopettaa, vastaavasti leikata tai keskeyttää unionin rahoituksen ottaen huomioon osallistuvien valtioiden Eurostars 2 ‑ohjelman täytäntöönpanoon kohdentaman rahoitusmäärän. 12 artikla Jälkitarkastukset 1. ESE varmistaa, että asianomaiset kansalliset rahoituselimet suorittavat epäsuoria toimia koskevien menojen jälkitarkastukset asetuksen (EU) N:o … [Horisontti 2020 ‑puiteohjelma] 23 artiklan mukaisesti. 2. Komissio voi päättää toteuttaa 1 kohdassa tarkoitetut tarkastukset itse. 13 artikla Unionin taloudellisten etujen suojaaminen 1. Komissio varmistaa asianmukaisin toimenpitein, että tämän päätöksen mukaisesti rahoitettavia toimia toteutettaessa unionin taloudellisia etuja suojataan petoksia, lahjontaa ja muuta laitonta toimintaa ehkäisevillä toimenpiteillä, tehokkailla tarkastuksilla ja, jos sääntöjenvastaisuuksia havaitaan, perimällä aiheettomasti maksetut määrät takaisin sekä soveltuvin osin käyttämällä tehokkaita, oikeasuhteisia ja ennalta ehkäiseviä hallinnollisia ja taloudellisia seuraamuksia. 2. ESE sallii komission henkilökunnan ja muiden komission valtuuttamien henkilöiden sekä tilintarkastustuomioistuimen pääsyn toimipaikkoihinsa ja tiloihinsa ja luovuttaa näiden käyttöön kaikki tarkastusten toteuttamiseen tarvittavat tiedot mukaan lukien sähköisessä muodossa olevat tiedot. 3. Euroopan petostentorjuntavirasto (OLAF) voi toteuttaa tutkimuksia, mukaan lukien paikan päällä suoritettavia tarkastuksia ja todentamisia neuvoston asetuksessa (Euratom, EY) N:o 2185/96[31] ja Euroopan parlamentin ja neuvoston asetuksessa (EY) N:o 1073/1999[32] vahvistettujen säännösten ja menettelyiden mukaisesti selvittääkseen, onko tämän päätöksen nojalla rahoitetun avustussopimuksen, sopimuksen tai päätöksen yhteydessä esiintynyt petosta, korruptiota tai muuta laitonta toimintaa, joka vaikuttaa unionin taloudellisiin etuihin. 4. Tämän asetuksen täytäntöönpanosta seurauksena olevissa sopimuksissa, avustussopimuksissa ja avustuspäätöksissä on oltava lausekkeet, joilla annetaan nimenomaisesti komissiolle, tilintarkastustuomioistuimelle, OLAFille ja ESE:lle valtuudet tehdä tällaisia tarkastuksia ja tutkimuksia toimivaltuuksiensa mukaisesti. 5. Eurostars 2 ‑ohjelman täytäntöönpanon yhteydessä osallistuvien valtioiden on toteutettava tarvittavat lainsäädännölliset, sääntelylliset, hallinnolliset tai muut toimenpiteet unionin taloudellisten etujen suojaamiseksi, erityisesti sen takaamiseksi, että unionille kuuluvat varat peritään takaisin täysimääräisesti asetuksen (EU, Euratom) N:o 966/2012 ja delegoidun asetuksen (EU) N:o 1268/2012 mukaisesti. 14 artikla Tietojen välittäminen 1. ESE:n on komission pyynnöstä lähetettävä kaikki 15 artiklassa tarkoitettujen kertomusten laatimiseen tarvittavat tiedot. 2. Osallistuvien valtioiden on toimitettava komissiolle ESE:n välityksellä kaikki Euroopan parlamentin, neuvoston tai tilintarkastustuomioistuimen pyytämät tiedot Eurostars 2 ‑ohjelman varainhoidosta. 3. Komission on sisällytettävä 2 kohdassa tarkoitetut tiedot 15 artiklassa tarkoitettuihin kertomuksiin. 15 artikla Arviointi 1. Komission on tehtävä viimeistään 31 päivänä joulukuuta 2017 Eurostars 2 ‑ohjelmasta väliarviointi. Komission on laadittava arvioinnista kertomus, joka sisältää komission päätelmät ja havainnot. Komission on lähetettävä kertomus Euroopan parlamentille ja neuvostolle viimeistään 30 päivänä kesäkuuta 2018. 2. Kun unionin osallistuminen Eurostars 2 ‑ohjelmaan päättyy mutta viimeistään 31 päivänä joulukuuta 2022 komission on tehtävä Eurostars 2 ‑ohjelmasta loppuarviointi. Komission on laadittava arvioinnista kertomus, joka sisältää arvioinnin tulokset. Komission on lähetettävä kertomus Euroopan parlamentille ja neuvostolle. 16 artikla Voimaantulo Tämä päätös tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä. 17 artikla Osoitus Tämä päätös on osoitettu kaikille jäsenvaltioille. Tehty Brysselissä Euroopan parlamentin puolesta Neuvoston puolesta Puhemies Puheenjohtaja LIITE I TÄYTÄNTÖÖNPANO 1. ESE järjestää epäsuorien toimien täytäntöön panemiseksi jatkuvasti avoimia ehdotuspyyntöjä koontipäivineen. 2. Hakijoiden on jätettävä hanke-ehdotuksensa ESE:lle keskitettyyn palvelupisteeseen. 3. Ehdotuspyynnön päätyttyä ESE:n on tehtävä keskitetysti kelpoisuustarkastus vuotuisessa työsuunnitelmassa esitettyjen kelpoisuuskriteerien perusteella. Osallistuvat valtiot eivät voi soveltaa niistä poikkeavia kelpoisuuskriteereitä eivätkä ottaa käyttöön enempää kriteereitä. 4. ESE:n on tarkistettava osallistujien taloudelliset toimintaedellytykset yhteisten, selkeiden ja avoimien sääntöjen perusteella. 5. Ulkopuolinen riippumaton asiantuntijaryhmä arvioi tukikelpoiset ehdotukset keskitetysti ja asettaa ne paremmuusjärjestykseen asetuksen (EU) N:o … [Horisontti 2020 ‑ohjelman osallistumista ja tietojen levittämistä koskevat säännöt] 14 artiklan 1 kohdassa kuvattujen kriteereiden perusteella avoimia menettelyjä noudattaen. 6. ESE huolehtii, että käytettävissä on arvioinnin uudelleentarkastelumenettely asetuksen (EU) N:o … [Horisontti 2020 ‑ohjelman osallistumista ja tietojen levittämistä koskevat säännöt] 15 artiklan mukaisesti. 7. Paremmuusjärjestysluettelo, jonka liitteessä II tarkoitettu Eurostars 2 ‑ohjelman korkean tason työryhmä hyväksyy kokonaisuutena, on sitova kohdennettaessa varoja kansallisista talousarvioista Eurostars 2 ‑hankkeisiin. 8. Paremmuusjärjestysluettelon hyväksymisen jälkeen kunkin osallistuvan valtion on rahoitettava rahoitettavaksi valittuihin hankkeisiin osallistuvia kansallisia tahoja kansallisen rahoituselimen kautta pyrkien kaikin mahdollisin tavoin varmistamaan rahoitus 50:lle parhaimmaksi arvioidulle hankkeelle sekä 50–75 prosentille pistekynnyksen ylittävistä hankkeista. Osallistujille myönnettävä rahoitus lasketaan Eurostars 2 ‑ohjelmaan osallistuvan valtion kansallisen ohjelman rahoitussääntöjen mukaisesti. ESE siirtää unionin rahoitusosuuden kansallisille rahoituselimille, kun nämä ovat maksaneet hankkeille oman rahoitusosuutensa. 9. Kaikille keskitetysti valitun hankkeen tukikelpoisille osallistujille myönnetään rahoitus. Kansallisten rahoituselinten on myönnettävä rahoitustuki kyseisille osallistujille yhdenvertaisen kohtelun, avoimuuden ja yhteisrahoituksen periaatteiden mukaisesti. 10. ESE vastaa ehdotusten arvioinnista, kansallisille rahoituselimille tiedottamisesta, synkronointiprosessin koordinoinnista, hankkeiden seurannasta hankeraportoinnin ja kansallisten rahoituselinten tekemien tarkastusten kautta sekä raportoinnista komissiolle varmistaen, että avustusten myöntämiseen kuluva aika on lyhyt. ESE:n on lisäksi toteutettava tarvittavat toimenpiteet laajemman hyväksynnän saavuttamiseksi sille, että unioni osallistuu Eurostars 2 ‑ohjelmaan, sekä itse ohjelmaan että yksittäisiin hankkeisiin. Se edistää tämän osallistumisen tarkoituksenmukaista näkyvyyttä käyttämällä Horisontti 2020 ‑logoa kaikessa Eurostars 2 ‑ohjelmasta julkaistussa aineistossa, niin painetuissa kuin sähköisissäkin julkaisuissa. 11. ESE tekee kahdenväliset Eurostars 2 ‑sopimukset kansallisten rahoituselinten kanssa. Kahdenvälisissä Eurostars 2 ‑sopimuksissa on määriteltävä sopimuspuolten velvollisuudet Eurostars 2 ‑ohjelman sääntöjen, tavoitteiden ja täytäntöönpanosääntöjen mukaisesti. Kahdenvälisiin Eurostars 2 ‑sopimuksiin on sisällyttävä unionin rahoitusosuuden siirtoa koskevat säännöt sekä säännöt toimintaa koskevia vähimmäistavoitteita ja kansallisen tason edistymisen välitavoitteita varten, kun pyritään lisäämään kansallisten ohjelmien integroimista ja synkronointia, mukaan luettuna sopimusten tekoon kuluvan ajan lyhentäminen [osallistumissääntöjen ja] [varainhoitoasetuksen] mukaisesti. Näistä tavoitteista ja välitavoitteista sopii Eurostars 2 ‑ohjelman korkean tason työryhmä Euroopan komissiota kuultuaan. Unionin rahoitusosuus siirretään kansalliselle rahoituselimelle vain, jos kahdenvälinen Eurostars 2 ‑sopimus on allekirjoitettu ja edetään toiminnallisten tavoitteiden ja välitavoitteiden mukaisesti. 12. Osallistuvien valtioiden on myös järjestettävä keskenään verkostoitumistoiminnot ja hyvien käytäntöjen vaihto integraation syventämiseksi tieteellisellä ja hallinnollisella tasolla ja rahoituksen osalta. 13. Muihin toimiin olisi myös sisällyttävä välitystoimintaa, ohjelman edistämistä ja verkostoitumista muiden sidosryhmien (sijoittajat, tutkimuksen ja innovoinnin toteuttajat, välikädet) kanssa tavoitteina erityisesti laajentaa edunsaajien osallistumista kaikissa osallistuvissa valtioissa ja saada mukaan sellaisia pk-yrityksiä, jotka eivät ole aiemmin osallistuneet ylikansallisiin tutkimushankkeisiin. LIITE II EUROSTARS 2 ‑OHJELMAN HALLINTO 1. Eurostars 2 ‑ohjelmaa hallinnoi ESE. ESE on kansainvälinen voittoa tavoittelematon järjestö, jonka perustivat Belgian lainsäädännön alaisuudessa (AISBL) vuonna 1997 Eureka-maat ja Euroopan unioni edustajanaan komissio. ESE:n päälliköllä on ESE:n laillisena edustajana vastuu Eurostars 2 ‑ohjelman täytäntöönpanosta seuraavasti: (a) ehdotuspyyntöjen vuotuisen budjetin laadinta, yhteisten ehdotuspyyntöjen keskitetty organisointi ja hanke-ehdotusten vastaanottaminen keskitettynä palvelupisteenä; hanke-ehdotusten kelpoisuuden ja arvioinnin keskitetty organisointi yhteisten kelpoisuus- ja arviointikriteerien perusteella, rahoitettavien ehdotusten valinnan keskitetty organisointi sekä hankkeiden seuranta ja jatkotoimet; unionin rahoitusosuuden vastaanottaminen, kohdentaminen ja seuranta; (b) unionin rahoitusosuuden siirtoon tarvittavien tietojen kerääminen kansallisilta rahoituselimiltä; (c) Eurostars 2 -yhteisohjelman edistäminen; (d) raportointi Eurostars 2 -yhteisohjelmasta, myös integraation syvenemisestä, Eureka-verkoston korkean tason työryhmälle ja komissiolle; (e) Eurostars-yhteisohjelman toimintaa koskeva tiedottaminen Eureka-verkostolle; (f) komission kanssa tehtävän valtuutussopimuksen, kansallisten rahoituselinten kanssa tehtävien kahdenvälisten sopimusten sekä Eurostars 2 ‑ohjelman täytäntöönpanoa arvioivien asiantuntijoiden kanssa tehtävien sopimusten allekirjoittaminen; (g) Eurostars 2 ‑ohjelman vuotuisen työsuunnitelman hyväksyminen sen jälkeen, kun Eurostars 2 ‑ohjelman korkean tason työryhmä on sen hyväksynyt. 2. Eurostars 2 ‑ohjelman korkean tason työryhmä, joka koostuu Eurekan korkean tason työryhmään kuuluvista Eurostars 2 ‑ohjelman osallistujavaltioiden kansallisista edustajista, valvoo Eurostars 2 ‑ohjelmaa koskevaa ESE:n toimintaa seuraavasti: (a) valvomalla Eurostars 2 ‑ohjelman täytäntöönpanoa; (b) nimeämällä Eurostars 2 ‑ohjelman neuvoa-antavan ryhmän, jäljempänä ’neuvoa-antava ryhmä’, jäsenet; (c) hyväksymällä vuotuisen työsuunnitelman; (d) hyväksymällä rahoitettavien Eurostars 2 ‑hankkeiden paremmuusjärjestysluettelon ja tekemällä avustuspäätöksen. Unionilla, jota edustaa komissio, on Eurostars 2 -ohjelman korkean tason työryhmässä tarkkailijan asema. Komissio kutsutaan työryhmän kokouksiin, sille toimitetaan kaikki kokousasiakirjat ja se voi osallistua keskusteluihin. Kaikilla niillä Eureka-mailla, jotka eivät osallistu Eurostars 2 ‑ohjelmaan, on oikeus lähettää edustajiaan tarkkailijoiksi Eurostars 2 ‑ohjelman korkean tason työryhmän kokouksiin. 3. Neuvoa-antava ryhmä koostuu osallistuvien maiden kansallisista Eureka-projektikoordinaattoreista (kansallisen keskushallinnon tai viranomaisen edustajia, jotka vastaavat Eureka/Eurostars-ohjelman operatiivisen tason hallinnoinnista ja Eurostars 2 ‑ohjelman edistämisestä osallistuvissa maissa). Komissiolla on oikeus lähettää edustajiaan tarkkailijoiksi neuvoa-antavan ryhmän kokouksiin. Neuvoa-antavan ryhmän kokouksia johtaa ESE. Neuvoa-antava ryhmä neuvoo ESE:ä ja Eurostars 2 ‑ohjelman korkean tason työryhmää Eurostars 2 ‑ohjelman täytäntöönpanojärjestelyissä. 4. Kansallinen rahoituselin vastaa kansallisille osallistujille myönnetyn rahoitustuen hallinnoinnista. SÄÄDÖSEHDOTUKSEEN LIITTYVÄ RAHOITUSSELVITYS 1. PERUSTIEDOT EHDOTUKSESTA/ALOITTEESTA 1.1. Ehdotuksen/aloitteen nimi 1.2. Toimintalohko(t) toimintoperusteisessa johtamis- ja budjetointijärjestelmässä (ABM/ABB) 1.3. Ehdotuksen/aloitteen luonne 1.4. Tavoitteet 1.5. Ehdotuksen/aloitteen perustelut 1.6. Toiminnan ja sen rahoitusvaikutusten kesto 1.7. Hallinnointitapa (hallinnointitavat) 2. HALLINNOINTI 2.1. Seuranta- ja raportointisäännöt 2.2. Hallinnointi- ja valvontajärjestelmä 2.3. Toimenpiteet petosten ja sääntöjenvastaisuuksien ehkäisemiseksi 3. EHDOTUKSEN/ALOITTEEN ARVIOIDUT RAHOITUSVAIKUTUKSET 3.1. Kyseeseen tulevat monivuotisen rahoituskehyksen otsakkeet ja menopuolen budjettikohdat 3.2. Arvioidut vaikutukset menoihin 3.2.1. Yhteenveto arvioiduista vaikutuksista menoihin 3.2.2. Arvioidut vaikutukset toimintamäärärahoihin 3.2.3. Arvioidut vaikutukset hallintomäärärahoihin 3.2.4. Yhteensopivuus nykyisen monivuotisen rahoituskehyksen kanssa 3.2.5. Ulkopuolisten tahojen rahoitusosuudet 3.3. Arvioidut vaikutukset tuloihin SÄÄDÖSEHDOTUKSEEN LIITTYVÄ RAHOITUSSELVITYS 1. PERUSTIEDOT EHDOTUKSESTA/ALOITTEESTA 1.1. Ehdotuksen/aloitteen nimi Unionin osallistuminen useiden jäsenvaltioiden yhteiseen, tutkimus- ja kehitystyötä tekevien pk-yritysten tukemiseen tähtäävään tutkimus- ja kehitysohjelmaan 1.2. Toimintalohko(t) toimintoperusteisessa johtamis- ja budjetointijärjestelmässä (ABM/ABB)[33] Tutkimus ja teknologian kehittäminen HORISONTTI 2020 (H2020) — Teollisuuden johtoasema — Innovointi pk-yrityksissä 1.3. Ehdotuksen/aloitteen luonne ¨ Ehdotus/aloite liittyy uuteen toimeen ¨ Ehdotus/aloite liittyy uuteen toimeen, joka perustuu pilottihankkeeseen tai valmistelutoimeen[34] ý Ehdotus/aloite liittyy nykyisen toimen laajentamiseen ¨ Ehdotus/aloite liittyy toimeen, joka on suunnattu uudelleen 1.4. Tavoitteet 1.4.1. Komission monivuotinen strateginen tavoite (monivuotiset strategiset tavoitteet), jonka (joiden) saavuttamista ehdotus/aloite tukee Säädösehdotuksen yleisenä tavoitteena on edistää Euroopan talouskasvua ja työpaikkojen luomista tutkimusta tekevien pk-yritysten kilpailukykyä parantamalla ja näin tukea Eurooppa 2020 –strategiaa. Tämä saavutetaan seuraavin tavoin: 1) edistetään alasta riippumatta tutkimusta tekevien pk-yritysten markkinasuuntautunutta ylikansallista tutkimustoimintaa, joka tuottaa markkinoille uusia tai parannettuja tuotteita, prosesseja ja palveluita; 2) edistetään eurooppalaisen tutkimusalueen (ERA) toteutumista ja kehitetään tutkimusta tekevien eurooppalaisten pk-yritysten julkisen rahoituksen saatavuutta, tehokkuutta ja vaikuttavuutta koordinoimalla, yhdenmukaistamalla ja synkronoimalla kansallisia rahoitusmekanismeja. 1.4.2. Kyseessä olevien ABM/ABB-toimien erityistavoitteet Innovointi pienissä ja keskisuurissa yrityksissä ‑toimen erityistavoite nro 3.1 ”Teollisuuden johtoasema” ‑painopistealueeseen kuuluvan ”Innovointi pienissä ja keskisuurissa yrityksissä” ‑toimen erityistavoitteena on edistää kasvua pk-yritysten innovoinnin lisäämisen kautta kattamalla pk-yritysten erilaiset innovointitarpeet kaiken tyyppisten innovaatioiden kaikissa innovoinnin vaiheissa ja luomalla sitä kautta lisää nopeasti kasvavia, kansainvälisesti aktiivisia pk-yrityksiä. Eurostars 2 ‑yhteisohjelmassa yhdistetään unionin, kansallisia ja yksityisiä rahoituslähteitä tutkimusta tekevien pk-yritysten käynnistämien ja johtamien ylikansallisten hankkeiden markkinasuuntautuneen tutkimuksen tukemiseksi. Tähän erityistavoitteeseen liittyvänä tavoitteena on perustaa ja toteuttaa Eurostars 2 ‑ohjelma, jonka pääasiallisena tuotoksena ovat tutkimusta tekevien pk-yritysten toteuttamat t&k-hankkeet. Kyseessä oleva ABM/ABB-toimi: 08- Tutkimus ja innovointi 1.4.3. Odotettavissa olevat tulokset ja vaikutukset Selvitys siitä, miten ehdotuksella/aloitteella on tarkoitus vaikuttaa edunsaajien/kohderyhmän tilanteeseen Eurostars-hankkeisiin osallistuvien yritysten olisi pystyttävä kehittämään uusia tuotteita, prosesseja ja palveluita sekä merkittävällä tavalla vahvistamaan kilpailuasemaansa eurooppalaisilla ja kansainvälisillä markkinoilla. Odotettavissa oleva tulos (laskettuna keskimäärin kolme vuotta Eurostars-hankkeiden päättymisen jälkeen) on 10 miljoonan euron liikevaihdon lisäys jokaista 1 miljoonan euron julkista rahoitusosuutta kohti, keskimäärin 25 uutta työpaikkaa jokaista 1 miljoonan euron julkista rahoitusosuutta kohti ja kolme uutta tai parannettua markkinoille tuotua tuotetta, prosessia tai palvelua. 1.4.4. Tulos- ja vaikutusindikaattorit Selvitys siitä, miten ehdotuksella/aloitteella on tarkoitus vaikuttaa edunsaajien/kohderyhmän tilanteeseen Erityinen hallintorakenne seuraa tutkimuksen ja innovoinnin puiteohjelman ”Horisontti 2020” erityistavoitteessa ”Innovointi pk-yrityksissä” vahvistettuja tulos- ja vaikutusindikaattoreita ja raportoi niistä vuosittain komissiolle. Pääindikaattori on “Sellaisten osallistuvien pk-yritysten määrä, jotka ottavat käyttöön yritykselle tai markkinoille uusia innovaatioita hankkeen aikana tai sen jälkeen kolmen vuoden kuluessa”. Tavoite on 50 prosenttia. Muut indikaattorit, joita voidaan mahdollisesti tarkentaa ja täydentää komission ja ESE:n välisessä valtuutussopimuksessa, koskevat seuraavia seikkoja: Osallistuvien valtioiden investoinnit ja yhteisrahoitusosuus Eurostars-yhteisohjelman rahoitukseen; ohjelman tehokkuus (arviointiin kuluvan ajan perusteella); kansallisten ohjelmien integroinnin edistyminen (mukaan lukien avustuksen saamiseen kuluva aika); hallinnoinnin integrointi (mukaan lukien yhteinen raportointijärjestelmä ja keskitetty arviointi), taloudellinen integrointi (rahoituksen myöntäminen kaikille järjestyksessä 50 parhaalle Eurostars-hankkeelle ja tavanomainen taloudellisia toimintaedellytyksiä koskeva tarkastus). 1.5. Ehdotuksen/aloitteen perustelut 1.5.1. Tarpeet, joihin ehdotuksella/aloitteella vastataan lyhyellä tai pitkällä aikavälillä Eurostars 2 ‑ohjelma on jatkoa Eurostars-ohjelmalle ja sen täytäntöönpanossa huomioidaan väliarvioinnissa esitetyt suositukset. Unionin rahoitusosuutta tarvitaan Eurostars 2 ‑ohjelman perustamiseen ja toimintaan, jotta toimia voidaan rahoittaa yhteisesti osallistuvien valtioiden kanssa. EU:n rahoitusosuutta käytetään erityisesti avoimien ehdotuspyyntöjen tuloksena valittujen Eurostars 2 -hankkeiden osallistujien rahoittamiseen yhteisesti. 1.5.2. EU:n osallistumisesta saatava lisäarvo EU:n osallistuminen auttaa pitämään yllä jatkuvaa oikeudellista yhteistyötä, jossa EU:n ja kansallinen rahoitus kootaan yhteisen strategian alle tukemaan ylikansallisena yhteistyönä toteutettavia t&k-toimia ja innovointihankkeita tutkimusta tekevien pk-yritysten parhaaksi. EU:n osallistuminen toimii Eurostars-ohjelmaan osallistuville valtioille erityisesti kannustimena kansallisten ohjelmien (sääntöjen ja menettelyjen) yhdenmukaistamiseen ja koordinoimiseen eurooppalaisen tutkimusalueen mukaisesti sekä kannustaa lisäämään valtioiden ja teollisuuden investointeja t&k-toimintaan ja innovointiin kaikilla tieteen ja teknologian aloilla edistäen sitä kautta Eurooppa 2020 ‑tavoitteita ja hyödyttäen lopulta tutkimusta tekeviä pk-yrityksiä, jotka omaavat paljon kasvupotentiaalia ja voivat kasvaa tulevaisuuden suuriksi eurooppalaisiksi yrityksiksi. 1.5.3. Vastaavista toimista saadut kokemukset Vuonna 2010 toteutetussa väliarvioinnissa todettiin, että Eurostars-ohjelma on Eurooppa 2020 ‑strategian tavoitteiden mukainen, täydentää seitsemännen puiteohjelman pk-yrityksille tarjoamia ylikansallisen yhteistyön mahdollisuuksia ja on kohderyhmän näkökulmasta houkutteleva. Näistä syistä ohjelman jatkamista vuoden 2013 jälkeen pidettiin perusteltuna. Väliarvioinnissa esitettiin seuraavat kehityssuositukset: osallistuvien valtioiden ja Euroopan unionin tulisi antaa riittävää rahoitusta, jotta mahdollisimman suuri osa paremmuusjärjestyksessä korkealla olevista hankkeista voitaisiin rahoittaa, täytäntöönpanoprosesseja ja rahoitussääntöjä olisi edelleen yksinkertaistettava ja yhdenmukaistettava kansallisella tasolla ja arviointien laatua tulisi parantaa edelleen ja sopimuksentekoajan lyhentämiseen tulisi pyrkiä. Nämä kokemukset on otettu täysin huomioon Eurostars 2 ‑ohjelman suunnittelussa. 1.5.4. Yhteensopivuus muiden kyseeseen tulevien välineiden kanssa ja mahdolliset synergiaedut Horisontti 2020 ‑puiteohjelmassa on Eurostars 2 ‑ohjelman lisäksi monia muitakin pk-yrityksiä tukevia välineitä: pk-yrityksille kohdennettu väline, ”Rahoituksen saatavuus” ja pk-yritysten mahdollisuus osallistua perinteisempiin yhteistyöhankkeisiin. Eurostars 2 ‑ohjelma poikkeaa edellä mainituista aloitteista ja samalla täydentää niitä. Kukin näistä välineistä vastaa tietyntyyppisten pk-yritysten erityistarpeisiin ja tukee niitä tutkimus- tai liikeideansa kehittämisen eri vaiheissa (pk-yrityksiä koskevien välineiden yhteydessä suuri teknologinen valmius, lainojen tai pääoman tarve avustusten sijaan rahoitusvälineiden osalta). Kuitenkaan mitään niistä ei ole erityisesti suunnattu ylikansallisista tutkimusta tekeville pk-yrityksille eivätkä ne edistä kansallisten ohjelmien integroimista ja yhdenmukaistamista kuten Eurostars 2 ‑ohjelma tekee SEUT-sopimuksen 185 artiklan käytön kautta. 1.6. Toiminnan ja sen rahoitusvaikutusten kesto ý Ehdotuksen/aloitteen kesto on rajoitettu. · ý Ehdotuksen/aloitteen mukainen toiminta alkaa 1.1.2014 ja päättyy 31.12.2020 maksusitoumusmäärärahojen osalta ja alkaa vuonna 2014 ja päättyy vuonna 2024 maksumäärärahojen osalta · ¨ Taloudellinen vaikutus alkaa vuonna YYYY ja päättyy vuonna YYYY ¨ Ehdotuksen/aloitteen kestoa ei ole rajoitettu. · Käynnistysvaihe alkaa vuonna YYYY ja päättyy vuonna YYYY, · minkä jälkeen toteutus täydessä laajuudessa.. 1.7. Hallinnointitapa (hallinnointitavat)[35] ¨ Suora keskitetty hallinnointi, josta vastaa komissio ý Välillinen keskitetty hallinnointi, jossa täytäntöönpanotehtäviä on siirretty · ¨ toimeenpanovirastoille · ¨ yhteisöjen perustamille elimille[36] · ý kansallisille julkisoikeudellisille elimille tai julkisen palvelun tehtäviä hoitaville elimille · ¨ henkilöille, joille on annettu tehtäväksi toteuttaa Euroopan unionista tehdyn sopimuksen V osaston mukaisia erityistoimia ja jotka nimetään varainhoitoasetuksen 49 artiklan mukaisessa perussäädöksessä ¨ Hallinnointi yhteistyössä jäsenvaltioiden kanssa ¨ Hajautettu hallinnointi yhteistyössä kolmansien maiden kanssa ¨ Hallinnointi yhteistyössä kansainvälisten järjestöjen kanssa (tarkennettava) Jos käytetään useampaa kuin yhtä hallinnointitapaa, huomautuksille varatussa kohdassa olisi annettava lisätietoja. Huomautukset EU:n rahoitusosuus yhteisohjelmaan maksetaan erityiselle täytäntöönpanorakenteelle, joka toimii osallistuvien valtioiden nimissä. Erityinen täytäntöönpanorakenne hallinnoi Eurostars 2 ‑ohjelmaa sekä vastaanottaa ja kohdentaa unionin rahoitusosuuden ja seuraa sitä. Osallistuvien valtioiden nimeämä rakenne on Eurekan sihteeristö. Hallintorakenne on kuvattu tarkemmin päätöksen liitteessä III. 2. HALLINNOINTI 2.1. Seuranta- ja raportointisäännöt Selvitys tiheydestä ja ehdoista. Erityinen hallintorakenne seuraa tutkimuksen ja innovoinnin puiteohjelman ”Horisontti 2020” mukaisesti Eurostars 2 ‑ohjelman täytäntöönpanoa vuosittain ja raportoi siitä komissiolle. Väliarviointi tehdään kolmen toimintavuoden jälkeen riippumattomien asiantuntijoiden avulla. Loppuarvioinnin tekee ohjelman päättymisen jälkeen ulkopuolinen asiantuntijaryhmä. Komissio välittää tulokset Euroopan parlamentille ja neuvostolle. 2.2. Hallinnointi- ja valvontajärjestelmä 2.2.1. Todetut riskit 1) Tärkeimmät riskit liittyvät erityisen täytäntöönpanorakenteen kykyyn hallinnoida unionin rahoitusosuutta sekä ohjelman päivittäisestä toteutuksesta vastaavien kansallisten viranomaisten kykyyn toteuttaa tosiasiallista valvontaa 2) Kuten muissakin ohjelmissa, joihin osallistuu paljon pk-yrityksiä, Eurostars 2 ‑ohjelmassa on taloudellisen tappion riski, joka liittyy ohjelman kohderyhmään (pk-yritykset) ja epäsuoraan keskitettyyn hallintoratkaisuun. 3) Kolmas riski liittyy osallistuvien valtioiden kykyyn rahoittaa ohjelmaa tosiasiallisesti. 2.2.2. Valvontatapa (valvontatavat) Riskiä 1 vähentää se, että EU on komission edustamana täysimääräinen jäsen Eureka-rakenteessa, joka valvoo kaikkien Eureka-asioiden erityistä täytäntöönpanorakennetta. Riskin 2 vähentämiseksi osallistuvien valtioiden on toteutettava Eurostars 2 ‑ohjelman täytäntöönpanossa tarvittavat lainsäädännölliset, sääntelylliset, hallinnolliset tai muut toimenpiteet unionin taloudellisten etujen suojaamiseksi, kuten 13 artiklassa on mainittu. Osallistuvien valtioiden on erityisesti taattava unionille kuuluvien varojen täysimääräinen takaisinperintä. Riskien 1 ja 2 vähentämisestä on lisätietoja luvussa 2.3. Riskin 3 osalta unionin rahoitusosuus siirretään edunsaajille osallistuvien valtioiden rahoituselinten kautta vasta sitten, kun kansallisen rahoitusosuuden tosiasiallinen maksaminen edunsaajalle on todistettu. Lisäksi unionin rahoitusosuus voi olla enintään kolmasosa osallistuvien valtioiden rahoitusosuudesta ja EU:n tuki hallinnollisten kustannusten kattamiseksi voi olla enintään 2 prosenttia EU:n koko rahoitusosuudesta. Täydentävistä riskejä lievittävistä toimenpiteistä päätetään EU:n ja ESE:n välisessä valtuutussopimuksessa sekä ESE:n ja kansallisen rahoituselimen kahdenvälisessä sopimuksessa. 2.2.3. Valvonnan kustannukset ja hyödyt ja todennäköinen vaatimustenvastaisuusaste Ohjelman täytäntöönpanoa varten perustettava valvontajärjestelmä suunnitellaan niin, että se takaa riittävän varmuuden riskien hallinnasta toimintojen tehokkuuden ja vaikuttavuuden osalta sekä niiden perustana olevien rahoitustoimien laillisuuden ja sääntöjenmukaisuuden osalta ottaen huomioon Eurostars 2 ‑ohjelman erityisluonteen julkisen sektorin sisäisenä kumppanuusohjelmana. Valvontajärjestelmän suunnittelussa on löydettävä oikea tasapaino luottamuksen ja valvonnan välillä ottaen huomioon hallinnolliset kustannukset, joita valvonnasta aiheutuu kaikilla tasoilla ja erityisesti osallistujien tasolla, jotta se voi mahdollisimman hyvin edistää Horisontti 2020 ‑puiteohjelman tavoitteiden täyttymistä. 2.3. Toimenpiteet petosten ja sääntöjenvastaisuuksien ehkäisemiseksi Selvitys nykyisistä tai suunnitelluista ehkäisy- ja suojelutoimenpiteistä. Eurostars 2 ‑ohjelman perustamisesta annetun päätöksen 6 artiklan mukaan unionin rahoitusosuuden myöntäminen edellyttää, että ESE noudattaa asetuksen (EU, Euratom) N:o 966/2012 60 artiklan 5 kohdassa säädettyjä raportointivaatimuksia. 11 artiklan nojalla komissio voi lopettaa, leikata tai keskeyttää rahoituksensa. Valtuutussopimuksessa, jonka komissio ja ESE tekevät asetuksen (EU, Euratom) N:o 966/2012 61 artiklan mukaisesti, vahvistetaan, että komissio valvoo ESE:n toimia erityisesti toteuttamalla tarkastuksia. EHDOTUKSEN/ALOITTEEN ARVIOIDUT RAHOITUSVAIKUTUKSET 3.1. Kyseeseen tulevat monivuotisen rahoituskehyksen otsakkeet ja menopuolen budjettikohdat – Talousarviossa jo olevat budjettikohdat Monivuotisen rahoituskehyksen otsakkeiden ja budjettikohtien mukaisessa järjestyksessä Moniv. Rahoitus­kehyksen otsake || Budjettikohta || Määräraha­laji || Rahoitusosuudet 08 02 02 03 Innovoinnin lisääminen pienissä ja keskisuurissa yrityksissä (pk-yritykset) || JM/EI-JM ([37]) || EFTA-mailta[38] || ehdokas­mailta[39] || kolmansilta mailta || varainhoito­asetuksen 18 artiklan 1 kohdan aa alakohdassa tarkoitetut rahoitus­osuudet 1A || || JM/EI-JM || KYLLÄ || KYLLÄ || KYLLÄ || KYLLÄ 3.2. Arvioidut vaikutukset menoihin 3.2.1. Yhteenveto arvioiduista vaikutuksista menoihin Milj. euroa (kolmen desimaalin tarkkuudella) Monivuotisen rahoituskehyksen otsake || Numero || Otsake: 1a – Kasvua ja työllisyyttä edistävä kilpailukyky PO: Tutkimus ja innovointi || || || Vuosi 2014 || Vuosi 2015 || Vuosi 2016 || Vuosi 2017 || Vuosi 2018 || Vuosi 2019 || Vuosi 2020 || Vuosi 2021-2024 || YHTEENSÄ  Toimintamäärärahat || || || || || || || || || Budjettikohdan numero:08 02 02 03 || Sitoumukset || (1) || 33,500 || 35,000 || 38,000 || 41,000 || 43,000 || 46,000 || 50,500 || || 287,000[40] Maksut || (2) || 4,000 || 28,000 || 30,000 || 32,000 || 34,000 || 36,000 || 40,000 || 83,000 || 287,000 Budjettikohdan numero || Sitoumukset || (1a) || || || || || || || || || Maksut || (2a) || || || || || || || || || Tiettyjen ohjelmien määrärahoista katettavat hallintomäärärahat[41] || || || || || || || || || Budjettikohdan numero || || (3) || 0,337 || 0,344 || 0,351 || 0,358 || 0,365 || 0,372 || 0,380 || || 2,505 Tutkimuksen ja innovoinnin PO:n määrärahat YHTEENSÄ || Sitoumukset || =1+1a +3 || 33,837 || 35,344 || 38,351 || 41,358 || 43,365 || 46,372 || 50,880 || || 289,505 Maksut || =2+2a +3 || 4,337 || 28,344 || 30,351 || 32,358 || 34,365 || 36,372 || 40,380 || 83,000 || 289,505 || || || || || || || || || || ||  Toimintamäärärahat YHTEENSÄ || Sitoumukset || (4) || || || || || || || || Maksut || (5) || || || || || || || ||  Tiettyjen ohjelmien määrärahoista katettavat hallintomäärärahat YHTEENSÄ || (6) || || || || || || || || Monivuotisen rahoituskehyksen OTSAKKEESEEN <….> kuuluvat määrärahat YHTEENSÄ || Sitoumukset || =4+ 6 || || || || || || || || Maksut || =5+ 6 || || || || || || || || Jos ehdotuksella/aloitteella on vaikutuksia useampaan otsakkeeseen:  Toimintamäärärahat YHTEENSÄ || Sitoumukset || (4) || || || || || || || || Maksut || (5) || || || || || || || ||  Tiettyjen ohjelmien määrärahoista katettavat hallintomäärärahat YHTEENSÄ || (6) || || || || || || || || Monivuotisen rahoituskehyksen OTSAKKEISIIN 1–4 kuuluvat määrärahat YHTEENSÄ (viitemäärä) || Sitoumukset || =4+ 6 || || || || || || || || Maksut || =5+ 6 || || || || || || || || Monivuotisen rahoituskehyksen otsake || 5 || ”Hallintomenot” Milj. euroa (kolmen desimaalin tarkkuudella) || || || Vuosi 2014 || Vuosi 2014 || Vuosi 2016 || Vuosi 2017 || Vuosi 2018 || Vuosi 2019 || Vuosi 2020 || 2021 – 2024 || YHT. PO: Tutkimus ja innovointi || ||  Henkilöresurssit || || || || || || || || ||  Muut hallintomenot || || || || || || || || || TUTKIMUKSEN JA INNOVOINNIN PO YHTEENSÄ || Määrärahat || || || || || || || || || Monivuotisen rahoituskehyksen OTSAKKEESEEN 5 kuuluvat määrärahat YHTEENSÄ || (Sitoumukset yhteensä = maksut yhteensä) || || || || || || || || || Milj. euroa (kolmen desimaalin tarkkuudella) || || || 2014 || 2015 || 2016 || 2017 || 2018 || 2019 || 2020 || 2021 – 2024 || TOTAL Monivuotisen rahoituskehyksen OTSAKKEISIIN 1–5 kuuluvat määrärahat YHTEENSÄ || Sitoumukset || 33,837 || 35,344 || 38,351 || 41,358 || 43,365 || 46,372 || 50,880 || || 289,505 Maksut || 4,337 || 28,344 || 30,351 || 32,358 || 34,365 || 36,372 || 40,380 || 83,000 || 289,505 3.2.2. Arvioidut vaikutukset hallintomäärärahoihin – ¨ Ehdotus/aloite ei edellytä toimintamäärärahoja – ý Ehdotus/aloite edellyttää toimintamäärärahoja seuraavasti: Maksusitoumusmäärärahat, miljoonaa euroa (kolmen desimaalin tarkkuudella) Tavoitteet ja tuotokset ò || || || Vuosi 2014 || Vuosi 2015 || Vuosi 2016 || Vuosi 2017 || Vuosi 2018 || Vuosi 2019 || Vuosi 2020 || YHTEENSÄ || Tyyppi || Keski­määr. kus­tan­nukset || Lukumäärä || Kus­tannus || Lukumäärä || Kus­tannus || Lukumäärä || Kus­tannus || Lukumäärä || Kus­tannus || Lukumäärä || Kus­tan­nus || Lukumäärä || Kus­tannus || Lukumäärä || Kus­tannus || Lukumäärä yhteensä || Kustannukset yhteensä*** ERITYISTAVOITE 1 || || || || || || || || || || || || || || || || - tuotos (* **) || t&k-hankkeet || 0,56 || 180 || 100,700 || 205 || 114,800 || 240 || 134,600 || 275 || 154,400 || 325 || 181,600 || 375 || 209,800 || 450 || 252,100 || 2050 || 1 148,000 - tuotos || || || || || || || || || || || || || || || || || || - tuotos || || || || || || || || || || || || || || || || || || Välisumma erityistavoite 1 || || || || || || || || || || || || || || || || ERITYISTAVOITE 2… || || || || || || || || || || || || || || || || - tuotos || || || || || || || || || || || || || || || || || || Välisumma erityistavoite 2 || || || || || || || || || || || || || || || || KUSTANNUKSET YHTEENSÄ || 180 || 100,700 || 205 || 114,800 || 240 || 134,600 || 275 || 154,400 || 325 || 181,600 || 375 || 209,800 || 450 || 252,100 || 2050 || 1 148,000 * Osa EU:n rahoitusosuudesta voidaan käyttää erityisen täytäntöönpanorakenteen hallinnollisten kustannusten kattamiseen; tämä osa voi olla enintään 2 prosenttia EU:n rahoitusosuudesta. ** Eurostars-hankkeiden kustannusten arvioidaan olevan keskimäärin 1,4 miljoonaa euroa, josta julkisen yhteisrahoituksen osuus on keskimäärin 40 prosenttia. Jos julkinen rahoitus hanketta kohden on 0,56 miljoonaa euroa ja ohjelman kokonaistalousarvio on 1 148 miljoonaa euroa (861 miljoonaa euroa Eurostars 2 ‑ohjelmaan osallistuvilta mailta + 287 miljoonaa euroa EU:lta tulevaa rahoitusta), ohjelmasta voidaan rahoittaa noin 2 050 hanketta. *** EU:n rahoitusosuus kokonaiskustannuksista saa olla enintään 287 miljoonaa euroa. 3.2.3. Arvioidut vaikutukset hallintomäärärahoihin 3.2.3.1. Yhteenveto – ¨ Ehdotus/aloite ei edellytä toimintamäärärahoja – ý Ehdotus/aloite edellyttää luonteeltaan hallinnollisia määrärahoja seuraavasti: Miljoonaa euroa (kolmen desimaalin tarkkuudella) || Vuosi 2014 || Vuosi 2015 || Vuosi 2016 || Vuosi 2017 || Vuosi 2018 || Vuosi 2019 || Vuosi 2020 Monivuotisen rahoituskehyksen OTSAKE 5 || || || || || || || Henkilöresurssit || || || || || || || Muut hallintomenot || || || || || || || Monivuotisen rahoituskehyksen OTSAKE 5, välisumma || || || || || || || Monivuotisen rahoituskehyksen OTSAKKEESEEN 5 sisältymättömät[42] välisumma || || || || || || || Henkilöresurssit || 0,337 || 0,344 || 0,351 || 0,358 || 0,365 || 0,372 || 0,380 Muut hallintomenot || || || || || || || Monivuotisen rahoituskehyksen OTSAKKEESEEN 5 sisältymättömät, välisumma || || || || || || || YHTEENSÄ || 0,337 || 0,344 || 0,351 || 0,358 || 0,365 || 0,372 || 0,380 Henkilöresursseja koskeva määrärahatarve katetaan toimen hallinnointiin jo osoitetuilla pääosaston määrärahoilla ja/tai pääosastossa toteutettujen uudelleenjärjestelyjen tuloksena saaduilla määrärahoilla sekä tarvittaessa sellaisilla lisäresursseilla, jotka toimea hallinnoiva pääosasto voi saada käyttöönsä vuotuisessa määrärahojen jakomenettelyssä talousarvion puitteissa. 3.2.3.2. Henkilöresurssien arvioitu tarve – ¨ Ehdotus/aloite ei edellytä henkilöresursseja. – ý Ehdotus/aloite edellyttää henkilöresursseja seuraavasti: Arvio esitetään kokoaikaisiksi työpaikoiksi muutettuna || 2014 || 2015 || 2016 || 2017 || 2018 || 2019 || 2020 || ||  Henkilöstötaulukon työpaikat (virkamiehet ja väliaikaiset toimihenkilöt) 08 01 01 01 (päätoimipaikka ja komission edustustot EU:ssa) || || || || || || || 08 01 01 02 (edustustot EU:n ulkopuolella) || || || || || || || 08 01 05 01 (epäsuora tutkimustoiminta) || 1,5 || 1,5 || 1,5 || 1,5 || 1,5 || 1,5 || 1,5 10 01 05 01 suora tutkimustoiminta) || || || || || || || || ||  Ulkopuolinen henkilöstö (kokoaikaisiksi muutettuna)[43] 08 01 02 01 (kokonaismäärärahoista katettavat sopimussuhteiset toimihenkilöt, kansalliset asiantuntijat ja vuokrahenkilöstö) || || || || || || || 08 01 02 02 (sopimussuhteiset ja paikalliset toimihenkilöt, kansalliset asiantuntijat, vuokrahenkilöstö ja nuoremmat asiantuntijat EU:n ulkopuolisissa edustustoissa) || || || || || || || 08 01 04 yy[44] || - päätoimipaikassa || || || || || || || - EU:n ulkopuolisissa edustustoissa || || || || || || || 08 01 05 02 (epäsuora tutkimustoiminta: sopimussuhteiset toimihenkilöt, kansalliset asiantuntijat ja vuokrahenkilöstö) || 2 || 2 || 2 || 2 || 2 || 2 || 2 10 01 05 02 (suora tutkimustoiminta: sopimussuhteiset toimihenkilöt, kansalliset asiantuntijat ja vuokrahenkilöstö) || || || || || || || Muu budjettikohta (mikä?) || || || || || || || YHTEENSÄ || 3,5 || 3,5 || 3,5 || 3,5 || 3,5 || 3,5 || 3,5 Luku viittaa kyseessä olevaan toimintalohkoon eli talousarvion osastoon. Henkilöresurssien tarve katetaan toimen hallinnointiin jo osoitetulla pääosastojen henkilöstöllä ja/tai pääosastoissa toteutettujen henkilöstön uudelleenjärjestelyjen tuloksena saadulla henkilöstöllä sekä tarvittaessa sellaisilla lisäresursseilla, jotka toimea hallinnoivat pääosastot voivat saada käyttöönsä vuotuisessa määrärahojen jakomenettelyssä talousarvion puitteissa. Kuvaus henkilöstön tehtävistä: Virkamiehet ja väliaikaiset toimihenkilöt || Osallistuminen Eurostars 2 ohjelman hallintoelimen kokouksiin, jotka pidetään Eurekan sihteeristön toimitiloissa (kukin elin kokoontuu keskimäärin kahden kuukauden välein). Vuotuisen työohjelman hyväksyminen. Täytäntöönpanon seuranta vuosiraporttien pohjalta. Väli- ja loppuarviointien koordinointi sekä komission vastauksen laatiminen kyseisiin arviointeihin Euroopan parlamentille ja neuvostolle annettavan kertomuksen muodossa. (1,5 virkamiestä) Ulkopuolinen henkilöstö || Erityisen täytäntöönpanorakenteen kanssa tehtävän valtuutussopimuksen valmistelun tukeminen. Vuotuisen rahoituspäätöksen ja siihen liittyvien maksujen valmistelu. Hallinnollinen tuki. (2 sopimussuhteista toimihenkilöä) 3.2.4. Yhteensopivuus nykyisen monivuotisen rahoituskehyksen kanssa – ý Ehdotus/aloite on nykyisen monivuotisen rahoituskehyksen mukainen. – ¨ Ehdotus/aloite edellyttää monivuotisen rahoituskehyksen asianomaisen otsakkeen rahoitussuunnitelman muuttamista. Kerro, miten suunnitelmaa olisi muutettava, ja nimeä budjettikohdat ja niitä vastaavat summat. – ¨ Ehdotus/aloite edellyttää joustovälineen varojen käyttöön ottamista tai monivuotisen rahoituskehyksen tarkistamista[45]. Kerro tarvittavat muutokset ja nimeä otsakkeet ja budjettikohdat sekä niitä vastaavat summat. 3.2.5. Ulkopuolisten tahojen rahoitusosuudet – Ehdotuksen/aloitteen rahoittamiseen ei osallistu ulkopuolisia tahoja. – Ehdotuksen/aloitteen rahoittamiseen osallistuu ulkopuolisia tahoja seuraavasti (arvio): Määrärahat, miljoonaa euroa (kolmen desimaalin tarkkuudella) || Vuosi 2014 || Vuosi 2015 || Vuosi 2016 || Vuosi 2017 || Vuosi 2018 || Vuosi 2019 || Vuosi 2020 || Yht. milj. euroa Nimeä yhteisrahoittava elin: jäsenvaltiot[46] || 67,200 || 79,800 || 96,600 || 113,400 || 138,600 || 163,800 || 201,600 || 861,000 Yhteisrahoitusmäärä-rahat YHTEENSÄ || 67,200 || 79,800 || 96,600 || 113,400 || 138,600 || 163,800 || 201,600 || 861,000 Tiedot yhteisrahoituksesta Unionin osuus Eurstars 2 ‑ohjelman toimintakustannuksista (arvioinnin kustannukset pois luettuna) ovat enintään 2 prosenttia unionin koko rahoitusosuudesta. Unionin rahoitusosuuden on oltava kolmasosa osallistuvien valtioiden rahoitusosuudesta, kuitenkin enintään 287 miljoonaa euroa. Kyseisiä hankkeita yhteisrahoittavat lisäksi organisaatiot, jotka osallistuvat ohjelman puitteissa julkaistujen ehdotuspyyntöjen perusteella valittuihin t&k-hankkeisiin. Tämän yhteisrahoitusosuuden arvioidaan olevan keskimäärin 60 prosenttia saatavasta julkisesta rahoituksesta (vaihtelee osallistuvien valtioiden välillä). 3.3. Arvioidut vaikutukset tuloihin – þ Ehdotuksella/aloitteella ei ole vaikutuksia tuloihin. – ¨ Ehdotuksella/aloitteella on vaikutuksia tuloihin seuraavasti: ¨ vaikutukset omiin varoihin ¨ vaikutukset sekalaisiin varoihin [1] Pk-yritys on yritys, jonka palveluksessa on vähemmän kuin 250 työntekijää, jonka vuosiliikevaihto on vähämmän kuin 50 miljoonaa euroa ja joka on riippumaton suuremmista yrityksistä, 6. toukokuuta 2003 annetun komission suosituksen 2003/361/EY mukaisesti. Ks. http://eur-lex.europa.eu/LexUriServ/LexUriServ.do?uri=OJ:L:2003:124:0036:0041:fi:PDF. [2] Tutkimusta tekevä pk-yritys on pk-yritys, joka investoi vähintään 10 prosenttia liikevaihdostaan tutkimukseen tai käyttää tutkimukseen vähintään 10 prosenttia kokoaikavastaavistaan. [3] Bruttoarvonlisäys sisältää työvoiman, pääoman ja yrittäjäriskin poistot ja palkkiot. Bruttoarvonlisäys saadaan, kun myynnistä tai liikevaihdosta vähennetään välikustannukset. [4] Raportti pk-yritysten suorituskyvyn vuoden 2012 tarkastelusta, lokakuu 2012, http://ec.europa.eu/enterprise/policies/sme/facts-figures-analysis/performance-review/files/supporting-documents/2012/annual-report_en.pdf. [5] Eurostars-yhteisohjelmaan osallistui aluksi 26 EU:n jäsenvaltiota sekä viisi seitsemänteen puiteohjelmaan assosioitunutta maata. Eurostars-ohjelma laajeni kattamaan kaikki EU:n jäsenvaltiot, kun Malta liittyi siihen lokakuussa 2010. Assosioituneita maita on tällä hetkellä kuusi: Kroatia, Islanti, Israel, Norja, Sveitsi ja Turkki. [6] Eureka on eurooppalainen 17 valtion ministerikonferenssin ja Euroopan yhteisöjen jäsenvaltioiden vuonna 1985 perustama hallitustenvälinen verkosto, jonka tavoitteena on tukea teollisuuden tutkimusyhteistyötä. Siihen kuuluu nykyisin 40 jäsenmaata, ja se tukee Eurostarsin lisäksi myös yksittäisiä hankkeita, klustereita ja puitehankkeita. [7] Euroopan parlamentin ja neuvoston päätös N:o 743/2008/EY, tehty 9 päivänä heinäkuuta 2008, yhteisön osallistumisesta useiden jäsenvaltioiden käynnistämään tutkimus- ja kehitystyötä tekevien pienten ja keskisuurten yritysten tukemiseen tähtäävään tutkimus- ja kehitysohjelmaan. EUVL L 201, 30.7.2008, s. 58. Ks. http://eur-lex.europa.eu/LexUriServ/LexUriServ.do?uri=OJ:L:2008:201:0058:0067:FI:PDF. [8] Raportti kokonaisuudessaan: http://ec.europa.eu/research/evaluations/pdf/archive/fp7-evidence-base/other_fp7_panel_evaluations/eurostars_programme_interim_evaluation.pdf. [9] Riippumattoman asiantuntijaryhmän puheenjohtajana toimi Anne Laperrouze, entinen Euroopan parlamentin jäsen ja Euroopan parlamentin teollisuus-, tukimus- ja energiavaliokunnan (ITRE) varapuheenjohtaja. [10] Komission kertomus Euroopan parlamentille ja neuvostolle, Eurostars-yhteisohjelman väliarviointi, Bryssel, 8.4.2011, KOM(2011) 186. Ks. http://ec.europa.eu/research/evaluations/pdf/archive/other_reports_studies_and_documents/communication_eurostars.pdf. [11] Ks. http://register.consilium.europa.eu/pdf/fi/11/st11/st11030.fi11.pdf. [12] KOM(2011) 811 lopullinen. [13] Työpajojen raportit ovat saatavilla internet-osoitteessa: http://ec.europa.eu/research/horizon2020/pdf/workshops/innovation_in_small_and_medium_enterprises/summary_reports_workshops_on_21_june_and_12_july_2011.pdf#view=fit&pagemode=none. [14] Kuulemisissa haastateltiin 37:ää Eurostars-ohjelman osallistujaa, 17:ää kansallista t&k-laitosta 10 maasta ja yli 3 000:tta Eurostars-hakusivustolle rekisteröitynyttä henkilöä. [15] KOM(2011) 808 lopullinen, 30.11.2011. [16] KOM(2011) 809 lopullinen, 30.11.2011. [17] Määrä on ohjeellinen ja riippuu tutkimuksen ja innovoinnin pääosastolle edellä mainitun haasteen/aihealueen alla osoitettavasta lopullisesta määrästä. [18] EUVL C , , s. .[ ETSK:n lausunto] [19] KOM(2010) 2020 lopullinen, 3.3.2010. [20] EUVL … [Horisontti 2020 ‑puiteohjelma] [21] EUVL L 201, 30.7.2008, s. 58. [22] KOM(2011) 186, 8.4.2010. [23] EUVL L 124, 20.5.2003, s. 36. [24] EUVL … [Horisontti 2020 ‑erityisohjelma] [25] KOM(2010) 546 lopullinen, 6.10.2010. [26] COM(2012) 392 lopullinen, 17.7.2012. [27] EUVL L 298, 26.10.2012, s. 1. [28] EUVL L 362, 31.12.2012, s. 1. [29] EUVL … [Horisontti 2020 ‑puiteohjelma] [30] Määrä on suuntaa-antava ja riippuu lopullisesta määrästä, joka tutkimuksen ja innovoinnin pääosastolle päätetään myöntää osaan 2 ”Teollisuuden johtoasema” kuuluvan tavoitteen ”Innovointi pk-yrityksissä” toteuttamiseen; määrän hyväksyy lopullisesti budjettivallan käyttäjä lainsäädäntöesitykseen liitettävän rahoitusselvityksen lopullisessa versiossa. [31] EUVL L 292, 15.11.1996, s. 2. [32] EUVL L 136, 31.5.1999, s. 1. [33] ABM: Activity-Based Management, toimintoperusteinen johtaminen — ABB: Activity-Based Budgeting, toimintoperusteinen budjetointi. [34] Sellaisina kuin nämä on määritelty varainhoitoasetuksen 49 artiklan 6 kohdan a tai b alakohdassa. [35] Kuvaukset eri hallinnointitavoista ja viittaukset varainhoitoasetukseen ovat saatavilla budjettipääosaston verkkosivuilla osoitteessa: http://www.cc.cec/budg/man/budgmanag/budgmanag_en.html. [36] Sellaisina kuin nämä on määritelty varainhoitoasetuksen 185 artiklassa. [37] JM = jaksotetut määrärahat; EI-JM = jaksottamattomat määrärahat. [38] EFTA: Euroopan vapaakauppaliitto. . [39] Ehdokasmaat ja soveltuvin osin Länsi-Balkanin mahdolliset ehdokasmaat. [40] Määrät edellyttäen, että budjettikohdan 08 02 02 03 rahoitussuunnitelmasta päästään sopimukseen. [41] Tekninen ja/tai hallinnollinen apu sekä EU:n ohjelmien ja/tai toimien toteuttamiseen liittyvät tukimenot (entiset BA-budjettikohdat), epäsuora ja suora tutkimustoiminta. [42] Tekninen ja/tai hallinnollinen apu sekä EU:n ohjelmien ja/tai toimien toteuttamiseen liittyvät tukimenot (entiset BA-budjettikohdat), epäsuora ja suora tutkimustoiminta. [43] Sopimussuhteiset toimihenkilöt, paikalliset toimihenkilöt, kansalliset asiantuntijat, vuokrahenkilöstö ja nuoremmat asiantuntijat EU:n ulkopuolisissa edustustoissa. [44] Toimintamäärärahoista katettavan ulkopuolisen henkilöstön enimmäismäärä (entiset BA-budjettikohdat). [45] Katso toimielinten välisen sopimuksen 19 ja 24 kohta. [46] Belgia, Bulgaria, Tšekki, Tanska, Saksa, Viro, Irlanti, Kreikka, Espanja, Ranska, Italia, Kroatia, Kypros, Latvia, Liettua, Unkari, Malta, Alankomaat, Itävalta, Puola, Portugali, Romania, Slovenia, Suomi ja Ruotsi sekä Islanti, Israel, Norja, Sveitsi ja Turkki.